title: Sveitsi (Hyvinkää)

text: Sveitsi on ulkoilualue Hyvinkäällä, Tampere–Helsinki-moottoritien varrella. Se on saanut nimensä alueella olleen saksankielisen perheen pitämän maatalon mukaan. Sveitsin keskellä oli hyppyrimäki (räjäytettiin 9.11.2012), ja laidalla on laskettelurinne Kulomäki, jonka korkeusero on noin 85 metriä. Näiden ympärillä on harrastettu talviurheilua 1950-luvulta alkaen. Sveitsin montun mäessä on ollut hiihtohissi 1960-luvulta asti. 1980-luvulla paikalla oli myös viihdetaiteilija Spede Pasasen Spedelinko, joka myöhemmin vähäisen käytön vuoksi purettiin.


title: Sveitsi (Hyvinkää)

text:
Nykyisin Kulomäessä, Sveitsin hiihtokeskuksessa, on neljä laskettelurinnettä ja pulkkamäki. Kulomäki rakennettiin 1980-luvulla massiivisin maansiirroin entisen kaatopaikan päälle Paavolan kaupunginosan pohjoispuolelle.
Muu osa Sveitsin alueesta on julistettu luonnonpuistoksi. Sen alue on noin 200 hehtaaria.


title: Hallstein Mørk

text: Hallstein Mørk (s. 26. syyskuuta 1953 Halden, Norja) on Nokia Oyj:n entinen henkilöstöjohtaja ja Nokian johtoryhmän jäsen 2004–2010. Hän jäi eläkkeelle vuonna 2010.


title: Hallstein Mørk

text: Mørk valmistui diplomiekonomiksi Handelshøyskolen BI:stä. Hän työskenteli Hewlett-Packardilla 1977–1999 ja jonkin aikaa Texas Instrumentsin palveluksessa. Nokialle hän tuli vuonna 1999.


title: Hallstein Mørk

text: Mørk käynnisti Nokian henkilöstötoimintojen uudistamisprosessin. Lähes koko henkilöstöjohto vaihtui konsernissa seuraavien lähivuosien aikana. Muutokset olivat osa 'vanhan Nokian' katoamista. Nokian henkilöstöpolitiikassa hän kertoi panostavansa ihmisiin ja katsoi menestymisen vaativan erilaisten kulttuurien ja erikielisten toimintaympäristöjen ymmärtämistä, samoin eri maiden lainsäädäntöjen huomioonottamista.


title: Hallstein Mørk

text: Mørk on myös arvostettu luennoitsija kansainvälisessä liike-elämässä.


title: Metodin esitys

text: Metodin esitys on René Descartesin vuonna 1637 julkaisema filosofinen ja matemaattinen tutkielma. Sen koko nimi on "Esitys metodista jolla ohjataan järkeä oikein ja etsitään totuutta tieteissä", ranskaksi "Discours de la méthode pour bien conduire sa raison, et chercher la verité dans les sciences". Teos on yksi kartesiolaisen tietoteorian perustavista teoksista.


title: Metodin esitys

text: "Metodin esitys" tunnetaan parhaiten Descartesin kuuluisimman lausuman ”cogito ergo sum”, ”ajattelen, siis olen”, lähteenä. Sen lisäksi se sisältää Descartesin ensimmäisen esityksen kartesiolaisesta koordinaattijärjestelmästä.


title: Metodin esitys

text: Teos on ollut merkittävä luonnontieteiden kehityksen kannalta. Teoksen kautta tieteellisen skeptisyyden ajatus, jota antiikin aikana olivat kannattaneet muun muassa Sekstos Empeirikos ja muut skeptikot, heräsi uudelleen henkiin ja muuttui totuuden etsinnän menetelmäksi, jonka Descartes katsoi olevan kiistämätön. Descartes aloitti ajattelunsa epäilemällä kaikkea voidakseen tarkastella maailmaa uudesta, puhtaasta näkökulmasta ilman ennakko-oletuksia.


title: Metodin esitys

text: Teos julkaistiin alun perin Leidenissä ranskaksi yhdessä Descartesin teosten "Optiikka", "Meteorologia" ja "Geometria" ("Dioptrique, Météores e Géométrie") kanssa. Tämä kokoelma oli Descartesin ensimmäinen julkaistu teos. Myöhemmin teos käännettiin latinaksi ja julkaistiin vuonna 1656 Amsterdamissa.


title: Metodin esitys

text: Kirja on jaettu kuuteen osaan:Ensimmäisessä osassa Descartes tarkastelee tieteitä yleisesti. Hän kertoo koulutustaustastaan sekä mielipiteitään eri oppiaineista, käyden läpi koko tuon ajan yliopistojen koulutusohjelman. Lopputuloksena hän kertoo lähinnä ymmärtäneensä, kuinka heikolla pohjalla tieteet ovat, ja ettei hänen kannata uskoa mihinkään sellaiseen, mikä perustuu lähinnä tottumukseen.


title: Metodin esitys

text: Toisessa osassa Descartes esittää neljä ohjenuoraa jotka luonnehtivat hänen tieteellistä metodiaan (AT VI, 17-19):


title: Metodin esitys

text: Kolmannessa osassa Descartes esittää kolme moraaliohjetta jotka oli tarkoitettu tilapäiseksi moraaliksi sillä aikaa, kun hän rakentaisi tietoteoreettisen pohjansa vaiheittain uusiksi alusta alkaen (AT VI, 22-27):


title: Metodin esitys

text: Descartes käytti analogiaa asunnon purkamisesta perustuksiaan myöten, jotta se voitaisiin rakentaa uudelleen vakaalle pohjalle. Hän käyttää jopa vertausta naapuriin muuttamisesta moraalin asumuksessa, sillä aikaa kun hänen omaa asuntoaan rakennetaan uudelleen.


title: Metodin esitys

text: Neljännessä osassa Descartes soveltaa metodiaan itseensä ja haastaa myös oman järkeilynsä ja ymmärryksensä. Hän uskoi kuitenkin, että oli kolme asiaa, joita ei voitu epäillä. Nämä kolme asiaa tukivat toisiaan ja muodostivat näin vakaan perustuksen metodille. Descartes katsoi, että hän ei voinut epäillä sitä, että hän itse oli olemassa, kun hän ajatteli (”ajattelen, siis olen”). Epäilyn metodi ei voi epäillä järkeä, koska se perustuu itse järkeen. Järjen mukaan Jumala on olemassa ja takaa samalla sen, että järki ei mene harhaan.


title: Metodin esitys

text: Descartesin argumentin epävarmin osa on tämäntapainen järkeily Jumalan olemassaolon todistamiseksi. Descartes vaikuttaa ymmärtäneen tämän itsekin ja tarjoaa siksi kolme erilaista todistusta, joista yksi on muodoltaan ontologinen todistus Jumalan olemassaolon puolesta. Jotkut ovat väittäneet, että Descartes olisi lisännyt todistuksen vedotakseen aikakauden sensoreihin. Tämä on hyvin mahdollista, koska Descartes sanoo olleensa haluton julkaisemaan teosta, koska katolinen kirkko oli käynyt oikeutta Galileo Galileita vastaan vasta neljä vuotta aiemmin.


title: Metodin esitys

text: Viidennessä osassa Descartes kuvaa, kuinka hän olisi käsitellyt julkaisemattomiksi jääneissä teoksissaan ("Le monde ou traité de la lumière" (”Maailma, eli tutkielma valosta”) ja "L'Homme" (”Ihminen”)) luonnonlakien ajatusta, aurinkoa ja tähtiä, ajatusta kuusta vuoroveden syynä, painovoimaa, valon ja tulen tutkimusta, lääketiedettä sekä verenkiertoa sydämessä ja valtimoissa. Hän katsoo, että verenkierto vaikuttaa olevan täysin itsenäinen ihmisen ajatteluun nähden, mistä hän tekee sen johtopäätöksen, että ruumis ja sielu ovat erillisiä. Descartes ei vaikuta tekevän eroa mielen, hengen ja sielun välillä. Ne olivat hänelle inhimillisen järjen ja ajattelun sijaintipaikka.


title: Metodin esitys

text: Descartes määrittelee myös, mikä ero on ihmisillä ja eläimillä. Hän seuraa aristoteelista sielun kolmijakoa kasvi-, eläin- ja järkisieluun ja toteaa eläinten olevan ennen kaikkea automaatteja, kun taas ihmiset ovat niistä erotuksena järjellisiä. Eläimet voitaisiin viime kädessä korvata niitä jäljittelevillä koneilla, eikä eroa huomaisi, kun taas ihmisten korvaaminen ei onnistuisi yhtä helposti kahden lopullisen eron vuoksi:


title: Metodin esitys

text: "Metodin esityksen" jälkeen kirjoittamissaan teoksissa Descartes näytti, kuinka hänen metodiaan sovellettiin käytännössä matematiikassa ja luonnontieteissä.


title: Metodin esitys

text: Yksi Descartesin käytännönläheisimmistä ohjeista oli järjestää oliot eri tavalla paperille, jotta ne voitiin nähdä tarkemmin. Tästä tuli kartesiolaisen koordinaatiston, histogrammien ja analyyttisen geometrian perusta. Nämä ajatukset vaikuttivat myös Isaac Newtoniin ja Gottfried Leibniziin heidän kehittäessään kalkyyliä.


title: Metodin esitys

text: Suurin vaikutus on kuitenkin ollut Descartesin ensimmäisellä ohjenuoralla, jonka mukaan ei tullut koskaan hyväksyä totena mitään, jonka totuudesta ei voitu olla varmoja. Tämä uusi skeptisyyden ajatus vaikutti moniin, jotka alkoivat etsiä asioiden perusteita itse sen sijaan, että olisivat vain luottaneet erilaisiin auktoriteetteihin. Descartesin skeptisyys merkitsi joidenkin mukaan nykyaikaisen filosofian alkua.


title: Nidwalden

text: Nidwalden on kantoni keskellä Sveitsiä. Siellä on noin 43 000 asukasta. Kantonin pinta-ala on 276 neliökilometriä. Kantonin keskuspaikka on Stans.


title: Nidwalden

text: Nidwalden on osa entistä Unterwaldenia, joka oli yksi Sveitsin vanhan valaliiton perustajakantoneista. Toinen puolisko Unterwaldenista muodostaa nykyään Obwaldenin kantonin.


title: Nidwalden

text: Vuoden 1500 paikkeilla monet nidwaldenilaiset työskentelivät palkkasotilaina - Vatikaanin Sveitsiläiskaartin juuret juontavat Nidwaldeniin.


title: Nidwalden

text: Alueen pohjoisrajana on Vierwaldstätterseejärvi. Eteläosa on Urin Alppeja. Titlisvuoren pohjoispuolelta alkunsa saava Engelberger Aa -joki halkoo kantonin.


title: Nidwalden

text: Kantonin korkein kohta on Rotstöckli (2 899 m mpy.) kantonin etelänurkassa, Titliksen pohjoispuolella, Wolfenschiessenin kunnassa. Matalin kohta on Vierwaldstättersee (434 m mpy.)


title: Nidwalden

text:
Nidwalden koostuu 11 kunnasta:
Nidwalden on saksankielinen kantoni: sen asukkaista 91 prosenttia oli vuonna 2014 saksankielisiä. Katolisuus on valtauskonto (67 prosenttia vuonna 2014). Ulkomaalaisten osuus kantonin asukkaista on Sveitsin pienimpiä, sillä vain 14 prosenttia vakituisista asukkaista oli vuonna 2015 ulkomaalaisia.


title: Nidwalden

text: Maatalous oli pääelinkeino pitkälle 1900-luvulle, mutta 1800-luvulta alkaen matkailu ja teollisuus sekä sittemmin palvelutoiminta ovat nousseet tärkeämmiksi elinkeinoiksi. Vuonna 2014 maatalous työllisti enää 6 prosenttia nidwaldenilaisista. Teollisuudessa oli 30 prosenttia ja palvelualoilla 65 prosenttia työpaikoista. Nidwaldenin suurin työllistäjä on lentokoneita valmistava Pilatus Aircraft .


title: Nidwalden

text: Moottoritie A2 kulkee Vierwaldsätterseen etelärantaa pitkin Luzernista Schwyziin. Zentralbahnin rautatiet Luzernista Meiringeniin ja Engelbergiin kulkevat Nidwaldenin kautta.


title: Villi Pohjola (elokuva)

text: Villi Pohjola on vuonna 1955 valmistunut Aarne Tarkaksen käsikirjoittama ja ohjaama suomalainen elokuva. Sen on tuottanut Fennada-Filmi.


title: Villi Pohjola (elokuva)

text: Tapahtumien ajankohtaa ei elokuvassa määritellä, mutta sitä voisi kuvailla lännenelokuvia mukailevaksi seikkailuelokuvaksi Lapin maisemissa. Alkutekstit määrittelevät tapahtumien sijoittuvan Utopilan kaupunkiin Pohjolaan, paikkaan, jota ”ei kartoista ja tietosanakirjoista löydy”.


title: Villi Pohjola (elokuva)

text: Elokuva sai kaksi jatko-osaa, "Villin Pohjolan kulta" ja "Villin Pohjolan salattu laakso", molemmat vuodelta 1963. Jokaisen näistä tuotti eri yhtiö. Neljäskin osa oli suunnitteilla työnimellä "Korven kostajat", mutta se jäi suunnitelmaksi.


title: Villi Pohjola (elokuva)

text: Karin Turkka (Elina Pohjanpää) saapuu kaupunkiin etsimään isänsä murhaajaa, joksi hän epäilee Tundra-Taunoa (Tapio Rautavaara). Oikea murhaaja on kuitenkin pormestari, joka on lavastanut Tundra-Taunon syylliseksi ja haluaa rikkauden Turkan kultavuoresta. Totuus paljastuu, ja Karin ja Tauno saavat toisensa.


title: Villi Pohjola (elokuva)

text: Sivuosissa näyttelee runsaasti nimekkäitä näyttelijöitä, muun muassa Lasse Pöysti, Leo Jokela, Leo Lastumäki, Spede Pasanen ja Ritva Valkama. Heidän lisäkseen elokuvaan oli hankittu avustajiksi Helsingin laitapuolen kulkijoita esittämään ”pesunkestäviä” kullankaivajia. Ensi-ilta oli 30. syyskuuta 1955.


title: Villi Pohjola (elokuva)

text: Elokuva tuotti tekijöillensä neljän miljoonan markan tappiot vuoden 1955 rahassa.


title: Villi Pohjola (elokuva)

text: Arto Pajukallion mukaan elokuva liikkuu parodisen komedian ja lajityyppi-ihailun välimaastossa. Sen ansiosta elokuva on kriitikon mukaan saanut hulluuden valoa, joka nostaa sen joidenkin silmissä kulttitasolle. Toisen kriitikon mukaan elokuva on parodiaksi turhan totinen ja kaavamainen, sillä ohjaaja ei ole saanut aineistoonsa riittävää etäisyyttä ("Tv-maailma" 19/2011).


title: Víctor Valdés

text: Víctor Valdés Arribas (s. 14. tammikuuta 1982 L’Hospitalet de Llobregat, Barcelona, Katalonia) on uransa lopettanut espanjalainen jalkapallomaalivahti. Hän edusti Barcelonan ykkösjoukkuetta vuosina 2002–2014. Valdés on kansallisuudeltaan katalonialainen.


title: Víctor Valdés

text: Valdés on Barcelonan oma kasvatti. Hän aloitti juniorijoukkueessa vuonna 1992. Edustusjoukkueen ykkösmaalivahdiksi hän nousi kaudella 2003–2004, jolloin hän pelasi ensimmäistä kertaa lähes kaikissa kauden sarjaotteluissa.


title: Víctor Valdés

text: Valdés on ollut voittamassa Espanjan liigan kuusi kertaa, Espanjan cupin kaksi kertaa sekä Mestarien liigan kolmesti. Hän on saanut Espanjan liigan parhaan maalivahdin Zamora-palkinnon viidesti.


title: Víctor Valdés

text: Keväällä 2013 Valdés kertoi jättävänsä Barcelonan sopimuksensa päättyessä vuonna 2014. Maaliskuussa 2014 Valdés loukkasi liigaottelussa polvensa niin pahoin, että hänen ennustettiin olevan sivussa peleistä yli puoli vuotta.


title: Víctor Valdés

text: Valdés siirtyi tammikuussa 2015 Englannin Valioliigassa pelaavaan Manchester Unitediin 18 kuukauden sopimuksella. Hänet tuotiin joukkueeseen kakkosmaalivahdiksi David de Gean varalle. Valdés debytoi toukokuussa 2015 pelatussa 1–1 tasapelissä kilpailevaa Arsenalia vastaan, kun De Gea loukkaantui ottelun loppupuolella. Hän pelasi seuraavassa ottelussa Hull Cityä vastaan täydet 90 minuuttia.


title: Víctor Valdés

text: Kauden 2015–2016 alussa Valdés siirrettiin Unitedin alle 21-vuotiaiden reservijoukkueeseen ja päävalmentaja Louis van Gaal ilmoitti, ettei hänellä ole tulevaisuutta edustusjoukkueessa, koska Van Gaalin mukaan Valdés oli kieltäytynyt pelaamasta reservijoukkueessa. Hänet jätettiin myös kesän harjoitusleiriltä pois.


title: Víctor Valdés

text: Valdés lainattiin belgialaiseen Standard Liègeen tammikuussa 2016. Hän esiintyi viidessä liigaottelussa ja auttoi Standardia voittamaan Belgian cupin ennakkosuosikki Club Bruggea vastaan. Valdésin laina päättyi kuitenkin ennenaikaisesti huhtikuussa 2016, kun Standard päätti antaa joukkueen nuoremmille maalivahdeille mahdollisuuden.


title: Víctor Valdés

text: Heinäkuussa 2016 Valdés teki kahden vuoden sopimuksen Valioliigaan kaudeksi 2016–2017 nousseen Middlesbrough’n kanssa. Elokuussa 2017 Valdés ilmoitti lopettavansa uransa ja siirtyvänsä tv-alalle. Syksyllä 2017 alkaneessa ohjelmassa Valdés haastattelee entisiä joukkuetovereitaan.


title: Víctor Valdés

text: Vuonna 2010 Valdés valittiin varamaalivahdiksi Espanjan maajoukkueen kokoonpanoon Etelä-Afrikan MM-kilpailuihin. Hän debytoi joukkueessa 3. kesäkuuta 2010 harjoitusottelussa Etelä-Koreaa vastaan.


title: Víctor Valdés

text: Valdésilla ja hänen pitkäaikaisella tyttöystävällään Yolanda Cardonalla on kaksi lasta.


title: Järjen käyttöohjeet

text: Järjen käyttöohjeet (, ) on René Descartesin vuosien 1626–1628 tienoilla kirjoittama filosofinen tutkielma. Sen alaotsikko on "Hyödyllisiä ja selviä sääntöjä ohjaamaan mieltä totuuden tutkimuksessa" (ransk. "Règles utiles et claires pour la direction de l'Esprit en la recherche de la Vérité"). Descartes aloitti teoksen hahmottelun jo vuonna 1619, mutta se jäi keskeneräiseksi. Tarkkaa kirjoittamisajankohtaa ei tunneta. Käsikirjoitusta ei julkaistu hänen elinaikanaan ja sen alkuperäinen kappale katosi jossain vaiheessa hänen kuolemansa jälkeen. Myöhemmät julkaisut perustuvat vuonna 1684 ilmestyneeseen flaaminkieliseen käännökseen. Lisäksi on olemassa vuonna 1701 painettu latinankielinen versio sekä Gottfried Leibnizin 1670-luvulla itselleen teettämä kopio tekstistä. Nämä kolme eri versiota eroavat hieman sisällöltään ja myös teoksen otsikosta sekä alaotsikosta on useita versioita.


title: Järjen käyttöohjeet

text: Teos käsittelee tieteellisen ja filosofisen ajattelun oikeaa metodia. Teos loi pohjan hänen myöhemmille matematiikan, luonnontieteen ja filosofian monimutkaisia ongelmia käsitteleville teoksilleen. Descartes oli suunnitellut 36 sääntöä ajattelemiselle, mutta teos sisältää vain 21.


title: Järjen käyttöohjeet

text: Ensimmäiset 12 sääntöä käsittelevät Descartesin esittämää tieteellistä metodologiaa yleisesti. Tutkijat ovat katsoneet niiden olevan varhaisia versioita niistä periaatteista, joita hän laajensi myöhemmissä teoksissan.


title: Järjen käyttöohjeet

text: Ensimmäiset kolme sääntöä ovat otsikoiltaan:


title: Adeniitti

text:
Adeniitti on rauhastulehdus – sanaa käytetään toisinaan myös imusolmuketulehduksesta.
Tulehtuva rauhanen voi olla esimerkiksi talirauhanen tai kaulan alueen imusolmukkeet. Joskus vatsan alueen adeniitti sekoitetaan umpilisäkkeen tulehdukseen.


title: Albert Jorquera

text: Albert Jorquera Fortia (s. 3. maaliskuuta 1979 Bescanó, Gironan maakunta, Espanja) on espanjalainen jalkapallomaalivahti. 183 senttimetriä pitkä Jorquera edustaa Gironaa, johon hän siirtyi kesällä 2009.


title: Albert Jorquera

text: Jorquera on edustanut suurimman osan urastaan Barcelonaa, jonka junioreihin hän siirtyi Vilobísta loppuvuodesta 1994. Ensimmäiset ottelunsa aikuisten sarjoissa hän pelasi kaudella 1998–1999 Barcelonan kolmosjoukkueessa. Vuosina 2000–2002 hän pelasi lainalla Segunda División B:n Ceutassa ja Mataróssa.


title: Albert Jorquera

text: Barcelonan edustusjoukkueessa Jorquera debytoi 17. tammikuuta 2004 Primera Divisiónin ottelussa Athleticia vastaan. Rüştü Reçberin lähdettyä seuraavana kesänä hän vakiinnutti paikkansa joukkueessa. Víctor Valdés oli kuitenkin selkeä ykkösmaalivahti, joten Jorqueran peliaika jäi vähäiseksi. Runsaan viiden kauden aikana hän pelasi Barcelonan edustusjoukkueessa 24 virallista ottelua, joista seitsemän sarjassa, 13 cupissa, yksi supercupissa ja kolme Mestarien liigassa.


title: Albert Jorquera

text: Jorquera on pelannut myös alueellisessa Katalonian joukkueessa. Hän loukkasi vakavasti polvensa ristisiteet Katalonian ja Baskimaan välisessä ottelussa 29. joulukuuta 2007, minkä seurauksena hän oli lähes vuoden pois pelikentiltä. Barcelona hankki tällä välin José Manuel Pinton hänen korvaajakseen.


title: Ari-Pekka Siekkinen

text: Ari-Pekka Siekkinen (s. 12. tammikuuta 1965 Jyväskylä) on ammattilaisuransa lopettanut suomalainen jääkiekkomaalivahti ja nykyinen valmentaja. Hän on toiminut kaudesta 2017–2018 lähtien japanilaisen Nikkō Ice Bucksin päävalmentajana.


title: Ari-Pekka Siekkinen

text: Siekkinen pelasi JYPin kokoonpanossa vuodet 1984–1996 ja 2000–2001. Hän on seuran liigahistoriassa eniten otteluita pelannut maalivahti ja urheilu-urallaan hän voitti kaksi SM-hopeaa sekä yhden SM-pronssin. JYP jäädytti Siekkisen pelipaidan ja -numeron 22. marraskuuta 2013.


title: Ari-Pekka Siekkinen

text: Ari-Pekka Siekkinen aloitti uransa I-Divisioonassa JyP HT:ssä kaudella 1984–1985. Jyväskyläläiset nousivat SM-liigaan seuraavalla kaudella Siekkisen ollessa kuitenkin vielä Kari Viljasen kakkosmiehenä. Siekkinen toimi neljän ensimmäisen liigakautensa ajan kakkos- tai kolmosvahtina, kunnes sai vakuutettua valmennusjohdon ja pääsi toimimaan ykkösvahtina kaudella 1989–1990. Tuosta kaudesta lähtien "Kenkä" oli yksi joukkueensa kantavista voimista aina vuoteen 1996 saakka. Jyväskylän-vuosinaan Siekkinen oli voittamassa kolmea SM-mitalia; kahta hopeaa ja yhtä pronssia.


title: Ari-Pekka Siekkinen

text: Kaudeksi 1996–1997 Siekkinen siirtyi Ruotsin Elitserienissä pelaavan Västerås IK:n riveihin. Ruotsissa hän pelasi kuitenkin vain vuoden ajan, kunnes palasi takaisin Suomeen. Kaikkien yllätykseksi suunta ei ollutkaan Jyväskylä vaan Espoon Blues. Blues esitti parhaan tarjouksen ja toisaalta Jyväskylässä maalivahtitilanne oli hyvä, kiitos Marko Leinosen. Espoossa Siekkinen torjui kolmen kauden ajan tehden kaudella 1997–1998 uuden nollapeliennätyksen runkosarjassa (7 nollapeliä).


title: Ari-Pekka Siekkinen

text: Kolmen Espoon-vuoden jälkeen jyväskyläläisyleisö sai vihdoin nähdä Siekkisen paluun Jyväskylään. Kauden 2000–2001 Siekkinen aloitti Jyväskylässä. Jypin ykkösmaalivahtina toimi tuolloin Mika Lehto, eikä Siekkinen enää pystynyt loukkaantumisten vuoksi kilpailemaan hänen kanssa ykkösmaalivahdin paikasta. "Kenkä" halusi saada enemmän pelituntumaa, mutta Lehto oli hyvässä torjuntavireessä ja niinpä Siekkinen siirtyi kesken kauden Saksan DEL-liigassa pelanneeseen Hannover Scorpionsiin. Kauden loputtua Siekkinen siirtyi vielä pelaamaan vuodeksi Italian liigaan HC Bolzanon joukkueeseen. Siekkinen olisi saanut jatkaa vielä italialaisjoukkueessa, mutta sopimussotkut päättivät polvivaivaisen miehen uran 36-vuotiaana.


title: Ari-Pekka Siekkinen

text: Maajoukkueurallaan Siekkinen edusti Suomea 1992 MM-kisoissa, joissa Suomi saavutti ensimmäisen MM-mitalinsa voittamalla hopeaa.


title: Ari-Pekka Siekkinen

text:
Urheilu-uransa päättymisen jälkeen Siekkinen kutsuttiin JYP:n A-junioreiden maalivahtivalmentajaksi.
Myöhemmin hänet nostettiin liigajoukkueen maalivahtivalmentajaksi ja joukkueenjohtajaksi. Keväällä 2011 hän teki kaksivuotisen valmentajasopimuksen kuopiolaisen SM-liigajoukkue KalPan kanssa. Hänestä tuli seuran maalivahtivalmentaja. Hän palasi kuitenkin Jyväskylään jo keväällä 2012. Siekkinen jätti JYPin uudestaan kauden 2016–2017 jälkeen.
Ari-Pekka Siekkinen valmentaa kaudella 2017–2018 japanilaista Nikkō Ice Bucks -joukkuetta.


title: Ari-Pekka Siekkinen

text: Siekkinen on kotoisin Jyväskylän Kangasvuoresta.


title: Ari-Pekka Siekkinen

text: Siekkinen seurustelee entisen beach volley -pelaaja Emilia Nyströmin kanssa ja heille on määrä syntyä lapsi kesäkuussa 2018. Nyström muuttaa Siekkisen luokse Japaniin.[7]


title: Adsorptio

text: Adsorptio on fysikaalinen prosessi, jossa kaasumainen aine (tai neste) muodostaa ohuen kalvon kiinteän aineen pintaan. Tyypillisin esimerkki adsorption hyötykäytöstä on aktiivihiilisuodatin. Aineen pinnassa olevat atomit ja molekyylit eivät ole kaikilta tahoilta viereisten atomien tai molekyylien ympäröimänä, ja siksi niillä on käyttämättömiä valenssi- tai muita vetovoimia, joilla ne voivat kiinnittää vieraita molekyylejä. Adsorption voimakkuus riippuu sekä adsorboivasta aineesta että adsorboituvasta aineesta. Huokoiset ja hienojakoiset aineet adsorboivat usein hyvin johtuen suuresta pinta-alasta. Zeoliiteilla voidaan poistaa hiilidioksidia kaasusta ja sinkkioksidilla (ZnO) rikkivetyä (HS), jolloin muodostuu sinkkisulfidia (ZnS). Adsorptio voi olla fysikaalista tai kemiallista riippuen siinä vaikuttavista voimista ja syntyvistä sidoksista. Kemiallista adsorptiota kutsutaan kemisorptioksi ja fysikaalista adsorptiota fysisorptioksi.


title: Adsorptio

text: IUPAC:n määritelmän mukaan adsorptio on kaasun, nesteen tai kiinteän kerroksen muodostuminen kiinteän aineen tai nesteen pinnalle. Adsorptiota on kahdenlaista riippuen kiinnittymistavasta. Kemisorptiossa yksi kerros molekyylejä, atomeja tai ioneita kiinnittyy adsrobentin pintaan kemiallisin sidoksin. Fysisoprtiossa adsorboituneet molekyylit ovat kiinnittyneet heikommilla van der Waalsin voimilla. Adsorptio on tärkeä ominaisuus prosessi pintareaktiooissa, kuten korroosiolle ja heterogeeniselle katalyysille.


title: Adsorptio

text: Adsorptio tapahtuu aineen pinnalla toisin kuin absorptio, jossa molekyyli tunkeutuu aineen sisään.


title: Adsorptio

text: Fysisorptiossa adsorboituvat partikkelit eivät vaihda sisäisiä sidoksiaan, vaan sitoutuminen tapahtuu heikoilla van der Waalsin voimilla. Kemisorptiossa sitoutuminen tapahtuu kemiallisilla sidoksilla, joissa entalpiamuutokset ovat suurempia kuin fysisorptiossa.


title: Adsorptio

text: Peittoaste θ kuvaa varattujen adsorptiopaikkojen suhdetta niiden kokonaismäärään. Adsorboituneiden ja vapaiden molekyylien määrän välillä vallitsee tasapainotila. Peittoasteen muutosta paineen suhteen vakiolämpötilassa kutsutaan adsorptioisotermiksi.


title: Adsorptio

text: Yksinkertaisin kineettinen malli adsorptiolle on Langmuirin malli, jota voidaan kuvata reaktioyhtälöllä


title: Adsorptio

text: missä R on adsorbaatti, M on vapaa adsorptiopaikka adsorbentin pinnalla, RM on varattu adsorptiopaikka, k on nopeusvakio adsorptiolle ja k on nopeusvakio desorptiolle.


title: Adsorptio

text: Langmuirin mallissa on käytetty kolmea approksimaatiota:


title: Adsorptio

text: 1)    Adsorptiota tapahtuu vain yhdessä kerroksessa


title: Adsorptio

text: 2)    Kaikki adsorptiokohdat ovat samanlaisia ja pinta on yhdenmukainen


title: Adsorptio

text: 3)    Adsorptio ja desorptio ovat toisistaan riippumattomia prosesseja.


title: Adsorptio

text: Näillä approksimaatioilla peittoasteen muutos riippuu adsorption nopeusvakiosta, adsorbaatin paineesta P ja tyhjien adsorptiopaikkojen lukumäärästä, joka on kaikkien paikkojen lukumäärä N kerrottuna vapaiden paikkojen osuudella (1-θ).


title: Adsorptio

text: Tasapainotilassa peittoasteen muutos ajan suhteen on nolla


title: Adsorptio

text: Langmuirin isotermin yhtälöksi saadaan


title: Adsorptio

text: missä K on tasapainovakio k/k.


title: Adsorptio

text: Langmuirin yhtälö on tilavuuden avulla ilmaistuna


title: Adsorptio

text: missä v on adsorboituneen kaasun tilavuus ja v kaasun tilavuus pinnan peittoasteella 1.


title: Adsorptio

text: Brunauerin, Emmetin ja Tellerin adsorptioisotermi on johdettu Langmuirin yhtälöstä, ja sillä mallinnetaan monikerrosadsorptiota. Ennen yhden kerroksen täydellistä muodostumista voi jo tapahtua adsorptiota toiseen, kolmanteen tai useampaan kerrokseen adsorbentin pinnalle. Yhtälöä kutsutaan BET yhtälöksi tekijöiden mukaan. BET-yhtälö on


title: Adsorptio

text: missä c on vakio, P^* puhtaan adsorbaatin höyrynpaine koelämpötilassa ja P adsorbaatin paine.


title: Adsorptio

text: Kiinteän aineen ja liuoksen rajapinnalle käytetään samoja malleja kuin kaasun ja kiinteän aineen rajapinnalle. Langmuirin ja Freundlichin yhtälöitä voidaan muokata liuokselle sopivaksi. Langmuirin malli saadaan muotoon


title: Adsorptio

text: missä x on liuenneen aineen määrä, joka on adsorboitunut kiinteän faasin massaan m, a kokeiden perusteella määritettävä vakio, c liuenneen aineen konsentraatio ja c° on 1 mol/dm. (x/m) on monomolekulaarisen kerroksen täysi kapasiteetti.


title: Adsorptio

text: Freundlichin malli saadaan muotoon


title: Adsorptio

text: missä k ja n ovat kokeiden perusteella määritettäviä vakioita.


title: Adsorptio

text: Adsorptioilmiön löytää useista eri sovelluksista. Seuraavassa muutamia sovelluksia, joissa adsorptiota käytetään:


title: Adsorptio

text: Jos kiinteiden ja maalimolekyylien pintojen välillä ei olisi vetovoimaa, maali liukuisi irti eikä tarttuisi pintaan. Adsorptio on siksi olennainen osa maalausprosessia; nestemäisten maalien molekyylit kiinnittyvät metallimateriaaleihin, jolloin se kuivuu paikalleen. Eri maaliformulaatiot ovat välttämättömiä sen varmistamiseksi, jotta adsorptio eri materiaaleille on riittävän voimakas pitämään maalia pinnalla, kunnes se voi muodostaa vahvempia ja pysyviä kemiallisia ja mekaanisia sidoksia .


title: Adsorptio

text: Vedensuodattimen sisältämä aktiivihiili adsorboi veteen liuenneita epäpuhtauksia, vetää ne ulos suodatettavasta vedestä ja kiinnittää ne suodattimeen. Se kerää epäpuhtauksia mukaan lukien liuenneet kemikaalit, bakteerit sekä mikroskooppiset kiinteät hiukkaset. Hiili on jauhemaisessa muodossa antaen sille erittäin suuren tehokkaan pinta-alan. Suuri pinta-ala antaa hiilelle hyvän mahdollisuuden poistaa epäpuhtauksia. Kun suodattimen läpi kulkee riittävästi vettä, hiili lopulta tukkeutuu epäpuhtauksien kanssa; kun näin tapahtuu, poistat suodattimen ja vaihdat sen uuteen .


title: Adsorptio

text: Kaasunaamareissa käytetään aktiivihiilisuodattimia käyttäjien suojaamiseksi toksiineilta, kuten sariinikaasulta.


title: Adsorptio

text: Heterogeenisessä katalyysissä adsorptio ja desorptio ovat välttämättömiä prosesseja, koska adsorptio aktivoi lähtöaineiden kemiallisia sidoksia ja desorptio poistaa reaktiotuotteet pinnalta. Tyypillisessä adsorptioprosessissa kaasumainen tai nestemäinen aine (adsorptiivinen) kiinnittyy kiinteään tai nestemäiseen pintaan muodostaen adsorboivan aineen, adsorptiivisen ja adsorption välisen kompleksin.


title: Antrasiitti

text: Antrasiitti on tiivistä ja kovaa kivihiiltä, joka on lähes puhdasta hiiltä (92–98 %). Antrasiitti on geologiselta iältään vanhin kivihiililaatu, ja siten sitä esiintyy kivihiilikerrostumissa alimpana. Vastalouhitun antrasiitin kosteusprosentti on alle 15. Antrasiitin lämpöarvo on kivihiilen laaduista suurin.


title: Carmelo Anthony

text: Carmelo Kyam Anthony (s. 29. toukokuuta 1984 New York, New York) on yhdysvaltalainen koripalloilija, pelipaikaltaan pieni laitahyökkääjä ().. Anthony on ensimmäinen ja ainoa kolmeen olympiavoittoon yltänyt mieskoripalloilija.


title: Carmelo Anthony

text: Ennen ammattilaisuraansa Anthony pelasi yliopistokoripalloa Syracusen yliopiston joukkueessa. Vuonna 2003 hän oli johdattamassa "Orangemen"-ryhmää NCAA:n I-divisioonan mestaruuteen. Syracuse voitti mestaruusturnauksen loppuottelussa Kansasin yliopiston joukkueen pistein 81–78, ja Anthony teki ottelussa kaksikymmentä pistettä ja otti kymmenen levypalloa. NCAA-turnauksen päätteeksi hänet nimettiin turnauksen parhaaksi pelaajaksi (Most Outstanding Player). Valinnan tekee vuosittain uutistoimisto Associated Press. Anthony oli ensimmäisellä ja ainoalla yliopistokaudellaan muun muassa joukkueensa paras pistemies ja eniten levypalloja ottanut pelaaja.


title: Carmelo Anthony

text: Denver Nuggets varasi Anthonyn NBA:han numerolla kolme ensimmäisellä kierroksella. Jo ensimmäisellä NBA-kaudellaan, 2003–2004, hän oli joukkueensa paras pistemies tehtyään yhteensä 1 725 pistettä 82 runkosarjaottelussa, keskimäärin 21 pistettä ottelua kohden. Levypalloissa hän sijoittui Nuggetsin sisäisessä tilastossa kolmanneksi Marcus Cambyn ja Nenên jälkeen. Hänet nimettiin kuudesti, runkosarjakauden joka kuukautena, NBA:n läntisen konferenssin kuukauden tulokkaaksi ja vuoden tulokas -äänestyksessä hän sijoittui toiseksi Cleveland Cavaliersin LeBron Jamesin jälkeen. Hänet nimettiin myös tulokkaiden tähdistökentälliseen. Anthonylla oli suuri rooli Nuggetsin nostamisessa jälleen pudotuspelijoukkueeksi, sillä ennen vuotta 2004 Nuggets pelasi pudotuspeleissä edellisen kerran vuonna 1995. Joukkue putosi pudotuspelien ensimmäisellä kierroksella Minnesota Timberwolvesille.


title: Carmelo Anthony

text: Anthony oli viemässä Nuggetsia pudotuspeleihin myös toisella runkosarjakaudellaan, jolla hän teki keskimäärin 20,8 pistettä ottelua kohden, yhteensä 1 558 pistettä 75 ottelussa. Nuggets putosi jälleen pudotuspelien ensimmäisellä kierroksella, tulevaa mestaria San Antonio Spursia vastaan. Kaudella 2005–2006 Anthony paransi selvästi tahtiaan aiempiin kausiin nähden. Hänen runkosarjan pistekeskiarvonsa oli 26,5 (pisteitä 80 ottelussa yhteensä 2 122), kahdeksanneksi paras NBA:n tilastossa. Hän johdatti seuransa pudotuspeleihin myös keväällä 2006, mutta Nuggetsin pudotuspelitaival katkesi ensimmäisellä kierroksella.


title: Carmelo Anthony

text: Kaudella 2006–2007 Anthony saavutti sekä runkosarjassa että pudotuspeleissä NBA-uransa tuohon mennessä parhaat pistekeskiarvot. Runkosarjassa hänen keskiarvonsa oli 28,9 (yhteensä 1 881 pistettä 65 ottelussa) ja pudotuspeleissä 26,8 (134 pistettä viidessä ottelussa). Hänen runkosarjan pistekeskiarvonsa oli tuolla kaudella NBA:n toiseksi paras Los Angeles Lakersin Kobe Bryantin keskiarvon 31,6 jälkeen ja pudotuspeleissä kolmanneksi paras Bryantin ja Washington Wizardsin Antawn Jamisonin keskiarvojen jälkeen. Joulukuussa 2006 Anthony sai 15 ottelun pelikiellon lyötyään vastustajajoukkueen pelaajaa Mardy Collinsia kasvoihin ottelussa New York Knicksiä vastaan. Samassa ottelussa kentältä ajettiin ulos yhteensä kymmenen pelaajaa, viisi Nuggets-pelaajaa ja viisi Knicks-pelaajaa, ja pelikiellon sai myöhemmin seitsemän pelaajaa. 18. helmikuuta 2007 Anthony pelasi ensimmäistä kertaa ssa, johon hänet ja Josh Howard valittiin Yao Mingin ja Carlos Boozerin jouduttua jäämään pois loukkaantumisten vuoksi. Myöhemmin hän on pelannut NBA:n tähdistöottelussa yhdeksästi, vuosina 2008 ja 2010–2017. Nuggets eteni myös keväällä 2007 pudotuspeleihin, mutta putosi jatkosta ensimmäisellä kierroksella voitoin 1–4 tulevaa mestaria San Antonio Spursia vastaan.


title: Carmelo Anthony

text: Anthonyn pistekeskiarvo oli Denver Nuggetsin paras joka kausi kautta 2007–2008, jolla hänen edelleen sijoittui Allen Iverson, lukuun ottamatta. Hän teki tuolla kaudella keskimäärin 25,7 pistettä ottelua kohden, ja teki sen uransa suurimmalla onnistumisprosentilla, 49,2. Hänen levypallojen keskiarvonsakin oli hänen uransa huippua, 7,4 per ottelu. Nuggets selvitti tiensä hädin tuskin vuoden 2008 pudotuspeleihin, Golden State Warriorsin ohi, mutta putosi ensimmäisellä kierroksella Los Angeles Lakersia vastaan voitoin 0–4.


title: Carmelo Anthony

text: Kaudella 2008–2009 Anthony saavutti George Gervinin NBA-ennätyksen eniten pisteitä yhden neljänneksen aikana tehneenä pelaajana tehtyään 10. joulukuuta 2008 33 pistettä Minnesota Timberwolvesia vastaan pelatun ottelun kolmannella neljänneksellä. Hän teki ottelussa kaikkiaan 45 pistettä 80 prosentin tarkkuudella. Kaudella 2008–2009 Anthony teki 1 505 pistettä 66 runkosarjaottelussa, keskiarvolla 22,8. Nuggets voitti 82 runkosarjaottelusta 54, sijoittuen toiseksi lännessä Los Angeles Lakersin jälkeen.


title: Carmelo Anthony

text: Anthony mursi oikeasta kädestään luun 4. tammikuuta 2009 Nuggetsin pelatessa Indiana Pacersia vastaan. Arvioitu paranemisaika oli 3–4 viikkoa ja hän palasikin Nuggetsin riveihin 30. tammikuuta 2009. Kevään 2009 pudotuspeleissä Nuggets viimein selvitti tiensä läpi ensimmäisen kierroksen, voittaen New Orleans Hornetsin 4–1. Tämä oli Anthonyn kuuden vuoden uran aikana ensimmäinen kerta. Nuggets voitti myös toisella kierroksella vastaan asettuneen Dallas Mavericksin 4–1. Kolmannessa pelissä Dallasia vastaan Anthony ratkaisi pelin heittäen viimeisellä sekunnilla kolmen pisteen heiton tilanteessa 103–105. Denver Nuggets eteni lännen finaaliin, jossa he kuitenkin hävisivät Los Angeles Lakersille voitoin 2–4.


title: Carmelo Anthony

text: Anthony teki Denver Nuggetsissa pelatessaan, seitsemän ja puolen kauden aikana, kaikkiaan 13 970 pistettä pelattuaan 564 runkosarjaottelua. Hän on kautta aikain kolmanneksi eniten pisteitä Nuggetsin riveissä tehnyt pelaaja Basketball Hall of Fameen valittujen Alex Englishin ja Dan Isselin jälkeen.


title: Carmelo Anthony

text: Anthony siirtyi helmikuussa 2011 New York Knicksiin suuressa pelaajakaupassa. Hänen lisäkseen Knicksiin siirtyivät Chauncey Billups, Renaldo Balkman, Anthony Carter ja Shelden Williams, kun Nuggets sai Raymond Feltonin, Wilson Chandlerin, Danilo Gallinarin ja Timofei Mozgovin, kolme varausvuoroa sekä kolme miljoonaa dollaria.


title: Carmelo Anthony

text: 24. tammikuuta 2014 Anthony teki ottelussa Charlotte Bobcatsia vastaan henkilökohtaisen piste-ennätyksensä ja Knicksin uuden seuraennätyksen, 62 pistettä. Anthony pelasi Knicksissä kaikkiaan seitsemällä kaudella, kauden 2016–2017 loppuun, ja on seuran historian seitsemänneksi eniten pisteitä tehnyt pelaaja. Runkosarjakaudella 2012–2013, jolla hän pelasi 67 ottelua, hänen pistekeskiarvonsa 28,7 oli koko liigan paras. Saman kauden pudotuspeleissä hänen pistekeskiarvonsa 28,8 oli liigan toiseksi paras Kevin Durantin keskiarvon 30,8 jälkeen. Knicks eteni pudotuspeleihin Anthonyn kolmella ensimmäisellä kaudella ja menestyi parhaiten juuri vuonna 2013, jolloin se eteni kahdeksan parhaan joukkoon, pudotuspelien toiselle kierrokselle. Sittemmin joukkue jäi neljästi peräkkäin pudotuspelien ulkopuolelle.


title: Carmelo Anthony

text: Syyskuussa 2017 Anthony siirtyi Oklahoma City Thunderiin pelaajakaupassa, jossa Knicks sai vaihdossa kaksi pelaajaa, keskushyökkääjä Enes Kanterin ja laitahyökkääjä Doug McDermottin, sekä yhden varausvuoron, toiselta kierrokselta. Heinäkuussa 2018 Atlanta Hawks osti Anthonyn, joka ei kuitenkaan ehtinyt pelata seurassa vaan siirtyi samana kesänä Houston Rocketsiin.


title: Carmelo Anthony

text: Tammikuussa 2019 Anthony myytiin Chicago Bullsiin, joka kuitenkin suunnitteli hankkiutuvansa eroon Anthonystä peluuttamatta tätä.


title: Carmelo Anthony

text: Anthony on edustanut Yhdysvaltain koripallomaajoukkuetta aikuisten arvokilpailuissa vuodesta 2004 lähtien. Hän pelasi tuona vuonna Ateenan olympialaisissa, joissa joukkue voitti pronssia. Hän oli osa pronssille jäänyttä joukkuetta myös maailmanmestaruuskilpailuissa 2006, jotka pelattiin Japanissa. Hän on ollut voittamassa kultaa Amerikan-mestaruuskilpailuissa 2007, Pekingin olympialaisissa 2008, Lontoon olympialaisissa 2012 sekä Rio de Janeiron olympialaisissa 2016.


title: Carmelo Anthony

text: Anthonyn valinta Yhdysvaltain olympiajoukkueeseen vuonna 2016 teki hänestä ensimmäisen neljästi Yhdysvaltain olympiajoukkueeseen valitun mieskoripalloilijan. Yhdysvallat voitti turnauksessa kultaa, ja Anthonysta tuli näin ensimmäinen ja vuoteen 2016 mennessä ainoa kolme olympiakultaa voittanut mieskoripalloilija. Hän lopetti maajoukkueuransa Rion kisojen jälkeen.


title: Carmelo Anthony

text: Anthonyn isä, jonka mukaan hänet on nimetty, oli puertoricolainen ja hänen äitinsä Mary on afroamerikkalainen. Hänen isänsä Carmelo Iriate kuoli Anthonyn ollessa kaksivuotias ja hänen äitinsä kasvatti hänet yksinhuoltajana. Anthony syntyi ja eli ensimmäiset elinvuotensa Brooklynissä New Yorkissa ja nuoruutensa hän asui Baltimoressa Marylandissa, jonne hänen perheensä muutti Carmelon ollessa kahdeksanvuotias.


title: Carmelo Anthony

text: Anthony avioitui heinäkuussa 2010 televisiojuontaja Alani ”La La” Vazquezin kanssa. Heillä on yksi yhteinen lapsi, maaliskuussa 2007 syntynyt poika Kiyan.


title: Sunderland AFC

text: Sunderland Association Football Club on jalkapalloseura Sunderlandista, Englannin koillisosasta. Joukkue pelaa kaudella 2018–2019 Englannin kolmanneksi korkeimmalla sarjatasolla ykkösliigassa.


title: Sunderland AFC

text: Sunderland pelaa kotiottelunsa Stadium of Light -stadionilla. Joukkueen paikallisvastustaja on Newcastle United.


title: Sunderland AFC

text: Sunderland AFC perustettiin vuonna 1879. Se osallistui Englannin jalkapalloliigaan sen kolmantena kautena, ja oli järjestyksessä Englannin 13. ammattilaisseura.


title: Sunderland AFC

text: Sunderland voitti kaudella 1891–1892 Englannin 1. divisioonan mestaruuden. Se keräsi sarjassa 42 pistettä ja jätti toiseksi sijoittuneen Preston North Endin viiden pisteen päähän. Sunderland uusi mestaruutensa seuraavalla kaudella. Se saavutti 48 pistettä ja voitti mestaruuden peräti 11 pisteen erolla Preston North Endiin. Kaudela 1893–1894 Sunderland sijoittui toiseksi. Se sai sarjassa 38 pistettä ja jäi mestaruuden voittaneesta Aston Villasta kuuden pisteen päähän. Seuraavalla kaudella 1894–1895 Sunderland palasi mestariksi. Sen pistesaalis 47 pistettä jätti toiseksi sijoittuneen Evertonin viiden pisteen päähän. Kaudella 1897–1898 joukkue sai sarjassa 37 pistettä ja sijoittui toiseksi viisi pistettä mestaruuden voittaneen Sheffield Unitedin perässä. Sunderland oli toinen myös kaudella 1900–1901, jolloin sen pistesaalis 43 pistettä oli kaksi pistettä vähemmän kuin mestari Liverpool FC:llä. Seuraavalle kaudelle Sunderland paransi pistemääräänsä yhdellä 44:ään, mikä riitti mestaruuteen, kun toiseksi sijoittunut Everton keräsi 41 pistettä.


title: Sunderland AFC

text: Sunderland voitti seuraavan mestaruutensa kaudella 1912–1913, kun se jätti toiseksi sijoittuneen Aston Villan neljän pisteen päähän. Joukkue ylsi vuonna 1913 myös FA Cupin loppuotteluun, jonka se kuitenin hävisi Aston Villalle lukemin 0–1. Kaikkiaan joukkue on voittanut Englannin liigamestaruuden kuusi kertaa, viimeksi vuonna 1936. FA Cupin se on voittanut kahdesti, vuonna 1973 ollessaan 2. divisioonassa. Toisen maailmansodan jälkeen Sunderlandin menestys alkoi kääntyä laskusuuntaiseksi, ja vuonna 1958 joukkue putosi ensimmäistä kertaa ylimmältä sarjatasolta taloussotkujen takia. 1960-luvulta lähtien joukkue väliin noussut ylimmälle ja väliin pudonnut takaisin toiseksi korkeimmalle sarjatasolle. Vuonna 1987 se putosi ensimmäistä kertaa silloiseen 3. divisioonaan, missä se kuitenkin vietti vain yhden kauden.


title: Sunderland AFC

text: Vuonna 1997 Sunderland muutti 99 vuoden jälkeen pois vanhalta kotistadioniltaan Roker Parkilta uudelle 42 000 -paikkaiselle Stadium of Lightille ("valon stadion"). Sittemmin stadionin kapasiteetti laajennettiin 49 000 -paikkaiseksi ja yleisömäärät lähtivät nousuun. Pian Sunderland nousikin takaisin korkeimmalle sarjatasolle. Joukkueen organisaatiolla on myös huipputason nuorten pelaajien akatemia, "Academy of Light". Välillä Sunderland esitti Valioliigassa erinomaisia otteita ja oli pitkiä aikoja sarjataulukon puolivälin yläpuolella, mutta keväällä 2003 se putosi kuitenkin toiseksi korkeimmalle sarjatasolle, joka oli muuttunut Mestaruussarjaksi. Sunderland vietti Mestaruussarjassa kaksi kautta, kunnes manageri Mick McCarthy johdatti joukkueen sarjan voittoon ja takaisin Valioliigaan kauden 2004–2005 päätteeksi. McCarthy sai lähteä 6. maaliskuuta 2006 Manchester Citylle kärsityn tappion jälkeen ja väliaikaiseksi manageriksi nimitettiin seuran entinen kapteeni Kevin Ball, jonka johdolla Sunderland kuitenkin putosi Mestaruussarjaan. Uudeksi manageriksi palkatun Irlannin maajoukkueen entisen tähtipelaajan Roy Keanen johdolla seura onnistui palaamaan Valioliigaan kauden 2006–2007 päätteeksi.


title: Míchel Salgado

text: Miguel Ángel ”Míchel” Salgado Fernández (s. 22. lokakuuta 1975 As Neves, Pontevedran maakunta, Espanja) on espanjalainen jalkapalloilija, pelipaikaltaan oikea laitapuolustaja. Hän edustaa Valioliigan Blackburn Roversia.


title: Míchel Salgado

text: Salgado aloitti jalkapalloilun kuusivuotiaana ja liittyi kotiseutunsa Galician suurseuran Celta de Vigon junioreihin 13-vuotiaana. Hän nousi Celtan edustusjoukkueeseen kaudella 1994–1995 ja teki ensiesiintymisensä Espanjan korkeimalla sarjatasolla Primera Divisiónissa 22. tammikuuta 1995 vaihtopelaajana ottelussa Real Madridia vastaan. Kauden 1996–1997 hän pelasi lainasopimuksella Segunda Divisiónin Salamancassa ja oli mukana joukkueen sarjanousussa kesällä 1997. Palattuaan lainalta hän nousi Celtassa avauskokoonpanon pelaajaksi.


title: Míchel Salgado

text: Real Madrid osti Salgadon Celtasta kahdella miljardilla pesetalla (12 miljoonaa euroa) vuonna 1999. Seuraavan kymmenen kauden aikana Salgado pelasi joukkueessa kaikkiaan 371 ottelua ja voitti muun muassa neljästi Espanjan-mestaruuden ja kahdesti Mestarien liigan, jonka loppuottelussa hän pelasi molemmilla kerroilla. Kaudesta 2005–2006 alkaen Salgadon rooli joukkueessa alkoi pienetä seuran hankittua samalle pelipaikalle nuoren Sergio Ramosin.


title: Míchel Salgado

text: Elokuussa 2009 Salgado ja Real Madrid päättivät purkaa sopimuksensa vuoden etuajassa. Myöhemmin samassa kuussa hän teki kaksivuotisen sopimuksen Valioliigan Blackburn Roversin kanssa.


title: Míchel Salgado

text: Espanjan maajoukkueessa Salgado debytoi 5. syyskuuta 1998 MM-karsintaottelussa Kyprosta vastaan. Hän pelasi vuoteen 2006 ulottuneella maajoukkueurallaan 53 ottelua, ja oli mukana vuoden 2000 EM-kilpailuissa ja vuoden 2006 MM-kilpailuissa. Vuoden 2002 MM-kilpailuista ja vuoden 2004 EM-kilpailuista hän jäi sivuun loukkaantumisten vuoksi.


title: Míchel Salgado

text: Espanjan nuorten maajoukkueen kanssa Salgado voitti alle 21-vuotiaiden Euroopan-mestaruuden vuonna 1998.


title: Míchel Salgado

text: Seurajoukkueet


title: Míchel Salgado

text: Maajoukkueet


title: Míchel Salgado

text: Salgado on ollut vuodesta 2000 lähtien naimisissa Real Madridin entisen puheenjohtajan Lorenzo Sanzin tyttären Mari Luz ”Malula” Sanzin kanssa. Parilla on kaksi lasta, Mari Luz (s. 2003) ja Miguel Ángel (s. 2005).


title: Míchel Salgado

text: Vapaa-ajallaan Salgado harrastaa muun muassa lainelautailua.


title: Parasympaattinen hermosto

text: Parasympaattinen hermosto eli parasympatikus on autonomisen eli tahdosta riippumattoman hermoston toinen pääosa. Parasympaattinen hermosto säätelee rauhasten, verenkiertoelinten, ruoansulatuselimistön ja kuonanpoistoelinten toimintoja esimerkiksi lisäämällä tai vähentämällä kyseisten elinten verenkiertoa. Parasympaattinen hermosto toimii aktiivisimmin levossa esimerkiksi unessa tai ruokaa sulateltaessa. Parasympaattisen ärsykkeen vaikutuksesta sydämen syke hidastuu, hengitystiheys pienenee ja ruoansulatuselimistön toiminta vilkastuu. Virtsarakon tyhjentymiseen tarvitaan parasympaattisen hermoston aktivaatiota. Parasympaattinen hermosto supistaa silmän mustuaista. Asetyylikoliini on parasympaattisen hermoston tärkein välittäjäaine. Parasympatomimeetit (tai kolinergit) vaikuttavat parasymptaattiseen hermostoon asetyylikoliinin tavoin ja parasympatolyytit (oikeammin antikolinergit) estävät asetyylikoliinin toimintaa.


title: Parasympaattinen hermosto

text: Autonomisen hermoston toinen osa on sympaattinen hermosto. Parasympaattiset hermosyyt kulkevat aivo- tai ristihermoissa ja niiden hermosolmut ovat kohde-elimien lähiympäristössä. Yleensä sympaattinen ja parasympaattinen hermosto toimivat hyvässä yhteistyössä. Stressitilanteessa tasapainotila saattaa järkkyä, jolloin voi syntyä toiminnallisia oireita niihin elimiin, joihin autonomisella hermostolla on vaikutusta. Huolestuneisuus ja pelko lisäävät stressiä ja siten taas sympaattisen hermoston vilkastumista. Näin rentoutuminen, nukkuminen ja elpyminen hankaloituvat. Stressi vähentää myös ihmisen puolustuskykyä tulehduksia vastaan


title: Hermosolmu

text: Hermosolmu eli ganglio on hermosolujen soomaosien ja dendriittien muodostama rakenne ääreishermostossa. Selkäydinhermojen takajuuren hermosolmua kutsutaan spinaaliganglioksi ja siellä sijaitsee tuntohermosyiden ensimmäinen sooma. Sympaattista hermostoa edustaa ääreishermostossa helminauhamainen sympaattinen hermorunko, joka muodostuu aksonien toisiinsa liittämistä sympaattisen hermoston ganglioista.


title: Tietoliikenteen häirintä

text: Tietoliikenteen häirintä on rikos, joka tarkoittaa tele- tai radioviestinnän häirintää tai estämistä. Esimerkiksi häiriköivien viestien lähettäminen Internetiin on tietoliikenteen häirintää. Rikoksesta on lievä ja törkeä tekomuoto. Tietoliikenteen häirinnästä voi Suomessa saada sakot tai enintään kahden vuoden vankeusrangaistuksen.


title: Tietoliikenteen häirintä

text: Näkyvin tietoliikenteen häirinnän muoto johon keskiverto internetin käyttäjä törmää päivittäin on roskaposti. Roskaposti on mainosmuotoinen viesti jolla halutaan tavoittaa mahdollisimman suuri yleisö erittäin halvalla. Suomen lainsäädännössä roskapostia käsittelevä lainkohta on Tietoyhteiskuntakaari 7.11.2014/917, 24. luku 200 §, jossa todetaan seuraavasti:


title: Tietoliikenteen häirintä

text: Roskapostia vastaanottavat henkilöt eivät ole ilmoittaneet halukkuuttaan vastaanottaa mainosviestejä, vaan he vastaanottavat niitä tahtomattaan koska sähköpostiosoite on jotakin kautta joutunut roskapostittajalle. (Listoja toimivista osoitteista myydään erittäin suurilla rahasummilla.) Valtaosa roskapostista tulee Yhdysvalloista, Kiinasta ja Venäjältä.


title: Karel Lismont

text: Karel Lismont (s. 8. maaliskuuta 1949) on belgialainen entinen kestävyysjuoksija ja olympiamitalisti.


title: Karel Lismont

text: Lismont osallistui olympialaisissa maratonjuoksuun neljästi. Vuonna 1972 Münchenin olympialaisissa hän sijoittui hopealle ajalla 2.14.31,8 . Vuonna 1976 Montréalin olympialaisissa hän saavutti pronssia ajalla 2.11.12,6 . Moskovassa 1980 hän juoksi vielä yhdeksänneksi ja Los Angelesissa 1984 24:nneksi. Hän osallistui olympialaisissa kahdesti myös 10 000 metrin juoksuun: Münchenissä 1972 hän karsiutui alkuerissä ja Montréalissa 1976 hän sijoittui 11:nneksi.


title: Karel Lismont

text: Lismont voitti Helsingin EM-kilpailuissa 1971 maratonilla kultaa ajalla 2.13.09. Pronssille hän juoksi Prahan EM-kisoissa 1978 ajalla 2.12.07,7 ja Ateenan EM-kisoissa 1982 ajalla 2.16.04. Maastojuoksun MM-kilpailuissa hän ylsi vuosina 1974 ja 1978 pronssille.


title: Mark Abene

text: Mark Abene (syntynyt 1972 New Yorkissa) on yhdysvaltalainen krakkeri. Hänet tunnetaan myös pseudonyymillä Phiber Optik. Abene oli aiemmin hakkeriryhmä Legion of Doomin jäsen. Vuonna 1994 hänet tuomittiin vuodeksi vankilaan tietomurtojen takia. Abene asuu New Yorkissa.


title: West Bromwich Albion FC

text: West Bromwich Albion Football Club on jalkapalloseura West Bromwichista, Birminghamin lähistöltä, Englannista. Joukkue pelaa Mestarussarjassa, Englannin kakkostasolla.


title: West Bromwich Albion FC

text: West Bromwich Albion on perustettu vuonna 1878 ja se on yksi kahdestatoista Englannin jalkapalloliigan alkuperäisestä perustajajoukkueesta. Joukkueen parhaista menestysvuosista on jo aikaa. Se on voittanut FA Cupin viidesti, vuosina 1888, 1892, 1931, 1954 ja 1968, Liigacupin vuonna 1966 ja 1. divisioonan, silloisen korkeimman sarjatason, mestaruuden vuonna 1920. Vuosikymmenten aikana joukkue on tavallisesti ollut Englannin huipputason tuntumassa pelaten välillä korkeimmalla ja välillä toiseksi korkeimmalla sarjatasolla. Kauden 2001–2002 päätteeksi se nousi ensimmäistä kertaa korkeimmalle sarjatasolla sitten 1980-luvun alkuvuosien, mutta säilyi liigassa vain yhden kauden ajan. Se nousi Valioliigaan takaisin kauden 2003–2004 päätteeksi, mutta putosi parin kauden jälkeen takaisin toiseksi korkeimmalle sarjatasolle.


title: West Bromwich Albion FC

text: Kausi 2007–2008 palautti West Bromwichin takaisin Valioliigaan, kun joukkue voitti Tony Mowbrayn alaisuudessa Mestaruussarjan. Lisäksi joukkue eteni FA Cupissa välieriin häviten sittemmin mestaruuden voittaneelle Portsmouth FC:lle. Keväällä 2009 West Bromwich putosi Mestaruussarjaan mutta nousi keväällä 2010 takaisin Valioliigaan, jossa se on sen jälkeen sijoittunut 11:nneksi, kymmenenneksi, Steve Clarken johtamana kahdeksanneksi sekä kaudella 2013–2014, jonka puolivälissä Steve Clarke sai potkut ja hänen tilalleen tuli espanjalainen Pepe Mel, 17:nneksi.


title: West Bromwich Albion FC

text: West Bromwich selviytyi vuonna 1886 FA Cupin loppuotteluun, mutta hävisi sen Blackburn Roversille uusintaottelussa 0–2. Ensimmäinen loppuottelu oli päättynyt maalittomaan tasapeliin. West Bromwich ylsi myös seuraavana vuonna Englannin cupin loppuotteluun, joka päättyi Aston Villan voittoon maalein 2–0. Se voitti viimein FA Cupin vuonna 1888, kun Preston North End kaatui lukemin 2–1. Seuraavan cup-mestaruutensa joukkue voitti vuonna 1892, jolloin se päihitti loppuottelussa Aston Villan 3–0. West Bromwich ja Aston Villa kohtasivat FA Cupin loppuottelussa myös 1895. Ottelu päättyi Aston Villan 1–0-voittoon.


title: West Bromwich Albion FC

text: West Bromwich putosi keväällä 1901 2. divisioonaan, kun se keräsi sarjakaudella vain 22 pistettä ja jäi sarjan viimeiseksi kolmen pisteen erolla toiseksi viimeiseen Preston North Endiin. Joukkue nousi takaisin 1. divisioonaan heti seuraavalla kaudella 1902. Kausi 1903–1904 päättyi taas putoamiseen 2. divisioonaan, kun joukkue jäi sarjan viimeiseksi 24 pisteellä. Se nousi takaisin 1. divisioonaan kauden 1910–1911 päätteeksi. Vuonna 1912 West Bromwich selvisi FA Cupin loppuotteluun, jossa se hävisi uusintaottelussa 0–1 Barnsleylle. Ensimmäinen loppuottelu oli päättynyt 0–0-tasatulokseen.


title: West Bromwich Albion FC

text: West Bromwich voitti ensimmäisen 1. divisioonan mestaruutensa vuonna kaudella 1919–1920, kun se jätti toiseksi sijoittuneen Burnleyn yhdeksän pisteen päähän sarjataulukossa.


title: West Bromwich Albion FC

text: Päivitetty 2. marraskuuta 2018.


title: Glarus (kantoni)

text: Glarus on kantoni Sveitsin itäosassa. Kantonin pääkaupunki on nimeltään Glarus.


title: Glarus (kantoni)

text: Glarusin historiaa hallitsee uskonto. Sen asukkaat kääntyivät kristinuskoon 500-luvulla irlantilaisen munkin Pyhän Fridolinin (kuoli noin 540) vaikutuksesta. Munkin kuva on edelleen kantonin vaakunassa.


title: Glarus (kantoni)

text: Euroopan viimeinen teloitukseen johtanut noitaoikeudenkäynti vuonna 1782 käytiin Glarusissa. Anna Göldi -niminen nainen tuomittiin kuolemaan hirttämällä työnantajansa lapsen lumoamisesta.


title: Glarus (kantoni)

text: Glarus on vuoristoista maastoa Linthjoen laakson ympärillä. Korkein vuorenhuippu on Tödi (3 614 m). Osittain Glarusissa sijaitseva Sardonan tektoninen alue on Unescon maailmanperintökohde vuodesta 2008 alkaen.


title: Glarus (kantoni)

text: Vuodesta 2011 alkaen Glarusin kantoni on koostunut kolmesta kunnasta. Kantonin keskuspaikka on Glarusin kaupunki ja kaksi muuta kuntaa ovat Glarus Nord ja Glarus Süd. Kantonin asukasluku on runsaat 40 000 ja kokonaispinta-ala 685 neliökilometriä, josta 5 neliökilometriä on Walenseejärveä.


title: Glarus (kantoni)

text: Kantonin pääkieli on saksa, jota puhui vuonna 2014 noin 88 prosenttia vakinaisista asukkaista. Katolisuus (36 %) on yleisin uskonto, mutta myös protestantteja on merkittävästi (32 % vuonna 2014).


title: Glarus (kantoni)

text: Maatalous oli Glarusin pääelinkeino pitkälle 1900-luvulle, mutta teollisuus ja palvelutuotanto ovat nousseet tärkeämmiksi elinkeinoiksi. Vuonna 2008 maatalous työllisti enää 5 prosenttia glarusilaisista. Teollisuudessa oli 38 prosenttia ja palvelualoilla 57 % työpaikoista.


title: Glarus (kantoni)

text: Glarusissa on runsaasti vesivoimaa: Linthjoessa ja sen sivujoissa sekä tekojärvien yhteydessä on yli 30 vesivoimalaitosta. Niistä suurin on Axpon omistama Linth-Limmernin voimalaitos (), jonka maksimiteho on 1 500 megawattia.


title: Glarus (kantoni)

text: Lisäksi Glarusissa louhitaan liuskekivilaattoja kattomateriaaliksi. Puuvillan ja villan kehruu oli tärkeää 1700-luvulla.


title: Andrei Homutov

text: Andrei Valentinovitš Homutov (, s. 21. huhtikuuta 1961 Jaroslavl, Neuvostoliitto) on venäläinen entinen jääkiekkoilija. Homutov oli pienikokoinen oikea laitahyökkääjä, jonka loistava tekniikka ja luistelutaito korvasivat fyysisen koon ja voimakkuuden. Hän on kolminkertainen jääkiekon olympiavoittaja ja moninkertainen maailmanmestari.Andrei Homutov pelasi Neuvostoliiton maajoukkueessa jääkiekon maailmanmestaruuskisoissa vuosina 1981–1989. Hän voitti Itsenäisten valtioiden yhteisön joukkueessa olympiakultaa 1992. Hän on voittanut Venäjän maajoukkueessa jääkiekon maailmanmestaruuden 1993.


title: Christopher Lawford

text: Christopher Kennedy Lawford (29. maaliskuuta 1955 Santa Monica, Kalifornia – 4. syyskuuta 2018 Los Angeles, Kalifornia) oli yhdysvaltalainen näyttelijä. Hän oli Yhdysvaltain presidentti John F. Kennedyn siskon Patricia Kennedyn ja Hollywood-näyttelijä Peter Lawfordin ensimmäinen lapsi.


title: Christopher Lawford

text: Lawford näytteli monissa elokuvarooleissa, muun muassa presidentti Kennedyn aikakauteen liittyvässä poliittisessa trillerissä "Kolmetoista päivää" sekä tieteis-toimintaelokuvassa "". Lisäksi hän esiintyi monissa televisiosarjoissa.


title: Jorge Amado

text: Jorge Leal Amado de Faria (10. elokuuta 1912 Itabuna, Bahia, Brasilia – 6. elokuuta 2001 Salvador, Bahia, Brasilia) oli brasilialainen modernistinen kirjailija. Amadon kuuluisimpia romaaneja ovat "Gabriela: Kanelia ja neilikkaa" (1958), "Dona Flor ja hänen kaksi aviomiestään" (1966) sekä "Ihmeiden markkinat" (1969). Hänen teoksiaan on käännetty 30 kielelle ja sovitettu elokuviksi, joista tunnetuin on "Dona Flor ja hänen kaksi aviomiestään" (1976). Amadon kirjat sijoittuvat enimmäkseen Bahian köyhien mustien ja mulattien joukkoon.


title: Jorge Amado

text: Amado kasvoi kaakaotilalla, kävi jesuiittojen koulua ja opiskeli oikeustiedettä Rio de Janeiron yliopistossa. Kolme hänen varhaisista töistään käsittelee työväen oloja kaakaoviljelmillä.


title: Jorge Amado

text: Amado oli kommunisti, ja hän joutui lähtemään maanpakoon 1941. Hän vietti aikaansa Argentiinassa, Uruguayssa, Ranskassa, Tšekkoslovakiassa ja Neuvostoliitossa, jossa hänelle myönnettiin Stalinin rauhanpalkinto 1951. Amado palasi Brasiliaan 1955 ja lopetti aktiivisen politiikkaan osallistumisen.


title: Jorge Amado

text: Romaanien lisäksi Amadolta on suomennettu satu "Kirjava Kissa ja Tytti Pääskynen" (1976), jonka Amado kirjoitti maanpaossa Pariisissa yksivuotissyntymäpäivälahjaksi pojalleen. Teos julkaistiin lähes kolmekymmentä vuotta myöhemmin. Se on kuvaus kissan ja pääskysen onnettomasta rakkaudesta. Siitä on sovitettu myös näytelmä.


title: Middlesbrough FC

text: Middlesbrough Football Club eli ”Boro” on jalkapalloseura Middlesbrough’sta, Englannista. Joukkue pelaa kaudella 2018–2019 Englannin toiseksi korkeimmalla sarjatasolla Mestaruussarjassa.


title: Middlesbrough FC

text: Middlesbrough voitti vuonna 2004 Englannin liigacupin, mikä oli vuonna 1876 perustetun seuran historian kautta aikain ensimmäinen pokaali.


title: Middlesbrough FC

text: Middlesbrough Football Clubin perustivat "Middlesbrough Cricket Clubin" jäesenet vuonna 1876. Noihin aikoihin oli tapana pelata jalkapalloa aikana, jolloin krikettikausi oli tauolla. Vuonna 1889 Middlesbroughista tuli ammattilaisseura, mutta se palasi amatöörijoukkueeksi vuonna 1892. Vuonna 1899 siitä tuli jälleen ammattilaisseura. Middlesbrough nousi Englannin 1. divisioonaan kauden 1901–1902 päätteeksi.


title: Middlesbrough FC

text: 1980-luvulla seura kärsi pahoista taloudellisista ongelmista, ja se putosi 3. divisioonaan. Pelastajaksi tuli paikallinen liikemies Steve Gibson, joka palautti seuran talouden tasapainoon. Gibson nauttii tämän johdosta suurta suosiota seuran kannattajien keskuudessa. Gibsonin aikakaudella Boro kävi pelaamassa kaksi kautta korkeimmalla sarjatasolla, 1988–1989 ja 1992–1993, ennen kuin vuonna 1994 joukkueen pelaaja-manageriksi palkattiin entinen Englannin maajoukkueen kapteeni Bryan Robson. Robsonin kaudella joukkueeseen palkattiin lukuisia uusia huippunimiä, kuten italialaistähti Fabrizio Ravanelli sekä pienikokoinen brasilialainen maajoukkuepelaaja Juninho. Heti Robsonin ensimmäisellä kaudella Boro nousi Valioliigaan, mistä se putosi kauden 1997 päätteeksi. Samana vuonna se myös pelasi sekä FA Cupin että Liigacupin finaaleissa, mutta hävisi molemmat. Seuraavan kauden päätteeksi se nousi takaisin liigaan.


title: Middlesbrough FC

text: Robson lähti kauden 2000–01 päätteeksi ja hänen tilalleen tuli Steve McClaren. Joukkue jatkoi tasapainoisia otteitaan ja voitti 2003–2004 Liigacupin loppuottelussa Boltonin. Kaudella 2005–2006 joukkue eteni toukokuussa Eindhovenissa Hollannissa pelattuun UEFA Cupin loppuotteluun, jossa se hävisi espanjalaiselle Sevilla FC:lle lukemin 4-0.


title: Middlesbrough FC

text: Kauden 2008–2009 päätteeksi Middlesbrough putosi takaisin Mestaruussarjaan kymmenen vuoden pääsarjarupeaman jälkeen.


title: Alacahöyük

text: Alacahöyük (Alaca Hüyük) on kylä Turkissa Anatolian ylängöllä. 1900-luvun alkupuolen kaivauksissa sieltä löytyi muurien ja tornien suojaaman linnoitetun kaupungin rauniot ja komea sfinksien koristama kaupunginportti heettiläisten ajoilta. Muurien sisältä löytyi 13 kuninkaallista hautaa heettiläisiä edeltäneeltä, ajalta, noin 2500 eaa. Haudoista löytynyt keramiikka on varsin alkeellista, mutta metalliesineet ovat taidokkaita.


title: Kuoleman planeetta

text: Kuoleman planeetta () on Harry Harrisonin tieteisromaani, jonka on suomentanut Hannu Tervaharju ja julkaissut John Books Oy vuonna 1980. Kirja kertoo Jason dinAltin matkasta Pyrrus-planeetalle. Jason lähtee Pyrrukselle, koska häntä kiinnostavat sen eläimet ja luonto, jotka ovat äärettömän vihamielisiä ihmiselämää kohtaan. Jason saa selville, että planeetan eliöt eivät aina ole olleet ihmisiä kohtaan yhtä vihamielisiä kuin nykyisin. Jason ryhtyy selvittämään, mikä planeetalla on aiheuttanut nykyisen tilan. Ratkaistessaan arvoitusta Jason kohtaa suurta vastarintaa paikallisten asukkaiden asenteissa ja ennakkoluuloissa. Siksi hänen täytyy selvitellä myös planeetan sosiaalisia ongelmia.


title: Kuoleman planeetta

text: Kirja oli Hugo-palkintoehdokkaana vuonna 1981.


title: Kuoleman planeetta

text: Jason dinAlt on menestyvä ammattiuhkapeluri, joka kieretelee ympäriinsä keräten suuria pelivoittoja. Jasonin menestyksen salaisuus on PSI-voimat, joilla hän pystyy voittamaan uhkapelejä. Jason tapaa Kerk Pyrruksen. Kerk on peräisin Pyrrus-planeetalta, joka on olosuhteiltaan äärimmäisen vihamielinen ihmiselämälle. Kerk tarvitsee kiireellisesti rahaa puolustaakseen ihmisiä planeettansa vaarallisia eläimiä vastaan. Rahan tarpeessa hän tarjoutuu rahoittamaan Jasonin pelaamista. Jason kiinnostuu planeetan ääriolosuhteista ja haluaa lähteä Kerkin mukaan. Heidän kulkunsa vie lopulta Pyrrukselle, missä Jason alkaa selvittää planeetan arvoituksia ja ongelmia.


title: Stephen Edward Smith

text: Stephen Smith (24. syyskuuta 1927 – 19. elokuuta 1990) oli Jean Ann Kennedyn puoliso, joka oli presidentti John F. Kennedyn sisko ja suurlähettiläs. He avioituivat 19. toukokuuta 1956. Hän toimi presidentti Kennedyn tulevien vuoden 1964 vaalien kampanjapäällikkönä presidentin kuolemaan 1963 saakka. Smith kuului Kennedyn klaaniin.


title: Petr Bříza

text: Petr Bříza (s. 9. joulukuuta 1964 Praha, Tšekkoslovakia) on tšekkiläinen entinen jääkiekkomaalivahti.


title: Petr Bříza

text: Bříza aloitti uransa Tšekkoslovakian 1. liigassa HC Slavia Prahassa, jossa pelasi kaudet 1981–1983. Tämän jälkeen hän siirtyi kahdeksi kaudeksi Extra-liigaan HC Ceské Budejoviceeen. Kaudet 1985–1987 hän pelasi Dukla Jihlavassa, jonka jälkeen jälleen kaksi kautta HC Ceské Budejovicessa. Kaudet 1989–1991 hän pelasi HC Sparta Prahassa. Jälkimmäisen kauden päätteeksi hänet valittiin sarjan tähdistökentälliseen. Kauden jälkeen hän siirtyi SM-liigaan Rauman Lukkoon, missä pelasi kaksi kautta. Kummankin kauden päätteeksi Briza valittiin SM-liigan All Stars-kentälliseen. Vuonna 1993 hän siirtyi Saksaan Landshutiin, jossa pelasi aina vuoteen 1999 saakka. Syksyllä 1999 Briza palasi kotimaahansa ja pelasi HC Sparta Prahassa aina kevääseen 2006 asti.


title: Petr Bříza

text: Maajoukkueurallaan Bříza edusti Tšekkoslovakiaa 1988 ja 1992 talviolympialaisissa, 1987 Kanada Cupissa sekä vuosien 1989, 1990, 1991 ja 1992 MM-kisoissa. Tšekin paidassa hän puolestaan pelasi 1994 talviolympialaisissa, 1996 maailmancupissa ja vuosien 1993, 1994 ja 1995 MM-kisoissa. Arvoturnauksista hän keräsi olympiapronssia ja neljä MM-pronssia.


title: Petr Bříza

text: Peliuransa jälkeen vuosina 2006–2011 Briza toimi HC Sparta Prahan General Managerina ja vuodesta 2015 lähtien seuran puheenjohtajana. Vuodesta 2016 lähtien Briza on ollut myös seuran omistaja.


title: Emile Heskey

text: Emile William Ivanhoe Heskey (s. 11. tammikuuta 1978 Evington, Leicester, Englanti) on uransa lopettanut englantilainen jalkapalloilija, jonka viimeinen seura oli Englannin Mestaruussarjan Bolton Wanderers. Hänen pelipaikkansa oli hyökkääjä, mutta hän kykeni pelaamaan myös laiturina. Hänen isänsä on Antigualta ja äitinsä Barbudalta.


title: Emile Heskey

text: Heskey aloitti uransa kotikaupunkinsa Leicester Cityssä. Edustusjoukkueessa hän esiintyi ensi kerran vuonna 1995 ja pelasi kaudella 1995–1996 joukkueessa 30 ottelua auttaen joukkueen nousuun Valioliigaan. Hän pelasi myös Englannin alle 18-vuotiaiden maajoukkueessa, joka voitti EM-pronssia. Vuosina 1997 ja 2000 hän voitti joukkueessa liigacupin. Huhtikuussa 2000 Heskey siirtyi Liverpooliin, missä hän voitti seuraavalla kaudella jo kolmannen liigacupinsa, FA Cupin sekä UEFA-cupin ja teki Valioliigassa 23 maalia. Kaudella 2003–2004 hän teki 7 maalia ja kilpaili peliajasta Milan Barošin kanssa. Kauden päätyttyä hän siirtyi Birmingham Cityyn 6,25 miljoonalla punnalla. Kesästä 2006 alkaen hän edusti Wigan Athleticia kahden ja puolen kauden ajan. Tammikuussa 2009 Heskey liittyi Aston Villan riveihin 3,5 miljoonan punnan siirtosummalla.


title: Emile Heskey

text: Syyskuussa 2012 Heskey ilmoitti liittyvänsä Newcastle United Jetsiin kaudeksi 2012–2013.


title: Emile Heskey

text: Englannin maajoukkueessa Heskey pelasi ensimmäisen kerran vuonna 1999 ystävyysottelussa Unkaria vastaan. Hän oli joukkueessa myös 2000 EM-kisoissa ja Sven-Göran Erikssonin, joka peluutti häntä laiturina, aikana 2002 MM-kisoissa. Kaikkiaan Heskey pelasi 62 maaottelua ja teki niissä seitsemän maalia.


title: Mobiilipeli

text: Mobiilipeli on digitaalinen peli, jota pelataan matkapuhelimella, älypuhelimella tai tablet-laitteella. Mobiilipelejä on julkaistu myös kämmentietokoneille (PDA) sekä älykelloille. Mobiilipeleihin eivät sisälly käsikonsoleilla kuten Nintendo DS:llä tai PlayStation Portablella pelattavat pelit.


title: Mobiilipeli

text: Nykyään mobiilipelit ladataan suosituimpien älypuhelinvalmistajien Android- ja iOS-käyttöjärjestelmien sovelluskaupasta. Alustoilla on tyypilliset ensisijaiset kauppapaikkansa, jotka ovat Android-alustalla Google Play ja Applen iOS-alustalla App Store. Suuri osa mobiilipeleistä on ladattavissa ilmaiseksi. Vuoden 2014 tutkimuksen mukaan jopa 66 prosenttia Android- ja iOS-ilmaispelien lataajista lopetti pelin pelaamisen vuorokauden sisällä pelin lataamisesta.


title: Mobiilipeli

text: Suosittuja mobiilipelisarjoja ovat muun muassa suomalaisen Rovio Entertainmentin Angry Birds sekä suomalaisen Supercellin Clash of Clans ja Clash Royale.


title: Mobiilipeli

text: Matkapuhelinten kehitys teki mahdolliseksi suorittaa laitteessa muutakin kuin itse puhelintoimintoon liittyviä ohjelmia. Matopeli oli aikanaan suosittu peli, joka oli mukana Nokia 6110 puhelimessa ja joka innoitti eri matkapuhelinvalmistajia liittämään laitteeseensa erilaisia peliohjelmia. Myöhemmin J2ME-pelit yleistyivät ja suomalaiset mobiilipelien kehittäjät kuten Universomo ja Mr. Goodliving perustettiin.


title: Mobiilipeli

text: Ennen mobiilipelit kehitettiin käyttämällä teknologioita kuten Macromedia Flash Lite, Docomo Doja, Sun J2ME, Qualcomm BREW tai Infusio Exen. Näiden lisäksi oli käytössä myös muita vähemmän yleisiä alustoja.


title: Mobiilipeli

text: Ennen älypuhelimille suunnattuja kauppapaikkoja pelejä voitiin ladata operaattorin verkosta. Nykyisin puhelimien internet-yhteys mahdollistaa myös muiden kauppapaikkojen käytön kuin mitä alustan oletuksena on käytössä.


title: Mobiilipeli

text: Yhteisenä tekijänä mobiilipeleillä on että ne eivät tarvitse ulkoista laitetta vaan ovat "mobiileja" (mukana kulkevia). Pelit voivat käyttää GPS-paikannusta tai lisättyä todellisuutta laitteen kameran avulla (Pokémon Go). Pelit voivat myös käyttää Wi-Fi-verkkoa tai muita älypuhelimen ominaisuuksia.


title: Mobiilipeli

text: Uusina alustoina älykelloille kehittää pelejä esimerkiksi suomalainen Everywear Games.


title: Joe Cole

text: Joseph "Joe" John Cole (s. 8. marraskuuta 1981 Islington, Lontoo, Englanti) on englantilainen jalkapalloilija, joka on pelannut useissa Englannin Valioliigan seuroissa, viimeksi Aston Villassa. Hän on oikeajalkainen keskikenttäpelaaja.


title: Joe Cole

text: Cole on West Hamin juniorikoulun kasvatteja ja debytoi seuran edustusjoukkueessa 17-vuotiaana. 20-vuotiaana hänestä tehtiin joukkueen kapteeni. Vuonna 2003 Cole siirtyi Chelseaan 6,6 miljoonan punnan siirtosummalla ja debytoi samana vuonna myös Englannin maajoukkueessa. Hän kuului maajoukkueeseen myös vuoden 2004 EM-kisoissa, mutta ei pelannut otteluakaan. José Mourinhon tultua Chelsean manageriksi Cole vakiinnutti paikkansa yhtenä joukkueen avainpelaajista. Kaudella 2004–2005 hän teki joukkueessa 10 maalia ja voitti Englannin Valioliigan mestaruuden sekä Liigacupin.


title: Joe Cole

text: Sittemmin Cole on vakiinnuttanut paikkansa myös maajoukkueen avauksessa. Hän on pelannut maajoukkueessa 56 ottelua, viimeisimmän kesäkuussa 2010, ja tehnyt niissä kymmenen maalia. Vuonna 2008 Joe Cole valittiin Chelsean vuoden pelaajaksi.


title: Valko-Venäjän lippu

text: Valko-Venäjän lippu on Valko-Venäjän tunnus vaakunan ja kansallislaulun ohella.


title: Valko-Venäjän lippu

text: Lippu on lähes sama kuin Neuvostoliiton aikainen lippu. Värit ovat tummemmat kuin neuvostoaikaisessa lipussa. Aiempi sirppi ja vasara -symboli on poistettu. Vasemmalla oleva koristeellinen kuvio on perinteinen valkovenäläinen kuvio, jonka väritys on neuvostoaikaiseen lippuun verrattuna käänteinen. Punainen väri symboloi verta, jota on vuodatettu maan puolustamiseen, vihreä taas symboloi maan metsiä.


title: Valko-Venäjän lippu

text: Venäjän vallankumouksen 1917 jälkeen uusi Valko-Venäjän tasavalta otti käyttöön valko-puna-valkoisen lipun.


title: Valko-Venäjän lippu

text: Kommunistisen vallankaappauksen jälkeen käyttöön Liettuan–Valko-Venäjän SNT:n käyttöön yksivärinen punainen lippu. Kun Valko-Venäjä sai oman neuvostotasavallan, vasemmassa reunassa olevaksi tekstiksi vaihtui "SSRB" kyrillisillä merkeillä kirjoitettuna.


title: Valko-Venäjän lippu

text: 1937 merkeiksi vaihdettiin "BSSR", ja lippuun lisättiin kultainen vasara, kultainen sirppi sekä punainen tähti.


title: Valko-Venäjän lippu

text: 25.12. 1951 Valko-Venäjän SNT otti taas käyttöön uuden lipun. Tämä muistutti nykyisin käytössä olevaa, mutta mukana oli myös neuvostotyyliset sirppi ja vasara sekä tähti. Tämän lisäksi vasemmalla olevan kuvion väritys oli nykyiseen verrattuna käänteinen.


title: Valko-Venäjän lippu

text: Neuvostoliiton hajoamisen jälkeen otettiin 19. syyskuuta 1991 takaisin käyttöön valko-puna-valkoisen kansallislippu. Aljaksandr Lukašenkan tultua valtaan 1994 otettiin seuraavana vuonna käyttöön uudet valtiolliset symbolit kiistanalaisen kansanäänestyksen jälkeen. Oppositio käyttää tätä lippua edelleen kansallislippuna.


title: Puhos

text: Puhos tarkoittaa seuraavia paikkoja:


title: Claude Makélélé

text: Claude Makélélé (s. 18. helmikuuta 1973) on ranskalainen jalkapallovalmentaja ja entinen puolustava keskinttäpelaaja.


title: Claude Makélélé

text: Makélélé tunettiin peliaikoinaan hänen loistavasta syöttö-ja sijoittumistaidostaan. Hän oli myös loistava taklaaja. Makélélé lopetti jalkapallouransa kesällä 2011. Makélélé on yksi kaikkien aikojen parhaista keskikentän pohjista jos ei jopa paras. Makélélé ei ikinä ollut mikään maalientekijä mutta hän osasi loistavasti rakentaa ja tasapainottaa peliä joka mahdollisti muille pelaajille hyökkäämisen.


title: Claude Makélélé

text: Ollessaan pikkupoika Makélélé muutti Zairesta Pariisin esikaupunkiin Savigny-le-Templeen. Hänen isänsä oli jalkapalloilija, joka pelasi myös Zairen maajoukkueessa. 16-vuotiaana Makélélé muutti Brest-Armoriqueen harjoittelukeskukseen. 1991 hän teki sopimuksen Nantesin kanssa. Hän pelasi joukkueessa viisi kautta ja voitti 1995 Ranskan mestaruuden ennen siirtymistään Marseilleen. Marseillessa hän pelasi vain yhden kauden ja siirtyi Celta Vigoon, missä hän pelasi kaksi kautta. 2000 hän siirtyi Real Madridiin, missä hän voitti Espanjan-mestaruuden kahdesti, Mestarien liigan, UEFA Super Cupin, Espanjan supercupin sekä Intercontinental Cupin. Kesällä 2003 hän siirtyi Chelseaan. Chelseassa hän voitti 2005 Valioliigan mestaruuden, Liigacupin ja Community Shieldin. Kaudella 2006 Makélélé uusi Valioliiga-mestaruuden Chelsean paidassa. Kaudella 2007 Makelele saavutti Chelsean paidassa 3 eri hopeaa : hän hävisi Liigacupin finaalin Tottenhamia vastaan, Mestarien liigan finaalin Manchester Unitedia vastaan ja myös Valioliigassa tappio kärsittiin ManU:a vastaan.


title: Claude Makélélé

text: Kesällä 2008 Makélélé jätti Chelsean ja palasi kotimaahansa Paris Saint-Germainin miehistöön. PSG:ssä hän oli kapteeni ja hän oli joukkueen runkopelaajia ja teki joukkueessa yhden maalinkin. Makélélé oli jo kesäkuussa 2010 lopettamassa uraansa mutta päättikin jatkaa vielä vuoden ja lopetti kesällä 2011.


title: Claude Makélélé

text: Makélélé on pitkääm kuulunut myös Ranskan maajoukkueen miehistöön. Hän pelasi maajoukkueessa 1996 Atlantan olympialaisissa, 2002 MM-turnauksessa ja 2004 EM-turnauksessa. Hän ehti jo lopettaa maajoukkueuransa syksyllä 2004, mutta teki paluun vuoden kuluttua. Hän lopetti maajoukkueessa lopullisesti vasta sen jälkeen, kun se jäi alkulohkoon EM-kisoissa 2008. Kaikkiaan hän pelasi 71 maaottelua eikä tehnyt niissä yhtään maalia.


title: Claude Makélélé

text: Makélélé tunnetaan loistavasta puolustuspelistään ja työnteostaan keskikentän pohjalla. Monet ovat pitäneet Makéléléa maailman parhaana puolustavana keskikenttäpelaajana.Makélélé aloitti valmennusuransa Paris Saint-Germainissa joulukuun lopussa 2011, kun hänestä tuli Carlo Ancelottin apuvalmentajana. Makélélé jatkoi apuvalmentajana myös kesällä 2013, kun Laurent Blancista tuli seuran päävalmentaja. Hän voitti valmennustiimissä kaksi perättäistä Ranskan mestaruutta. Toukokuun lopussa 2014 julkistettiin Makélélén siirtyminen SC Bastian päävalmentajaksi. Makélélén urakka edelliskausilla odotuksia paremmin esiintyneessä Bastiassa oli vaikea. Joukkue vajosi liigan hännille ja lopulta marraskuun alussa seurajohto erotti Makélélén Bastian ollessa liigassa sijalla 19.


title: Claude Makélélé

text: Tammikuussa 2016 Makélélé jatkoi uraansa AS Monacon urheilutoimenjohtajana. Tammikuussa 2017, kesken sittemmin Ranskan mestaruuteen päättyneen kauden, Makélélé jätti Monacon ja siirtyi Paul Clementin apuvalmentajaksi Swansea Cityyn.


title: Claude Makélélé

text: Marraskuussa 2017 Makélélé jätti Swansean ja siirtyi belgialaisen KAS Eupenin päävalmentajaksi.


title: Michael Essien

text: Michael Kojo Essien (s. 3. joulukuuta 1982 Accra, Ghana) on ghanalainen jalkapalloilija. Hän edustaa Indonesiassa pelaavaa Persib Bandungia ja on pelipaikaltaan puolustava keskikenttäpelaaja.


title: Michael Essien

text: Essien aloitti uransa Liberty Professionals -seurassa kotimaassaan Ghanassa. Hän herätti eurooppalaisten kykyjenetsijöiden mielenkiinnon vuonna 1999 alle 17-vuotiaiden MM-kisoissa. Saman vuoden heinäkuussa hän teki sopimuksen korsikalaisen Bastian kanssa. Hän pelasi Ghanan joukkueessa nuorten MM-kisoissa 2001 Argentiinassa ja vuotta myöhemmin Afrikan mestaruusturnauksessa Ghanan aikuisten maajoukkueessa. Monet suurseurat esittivät 2003 kiinnostusta Essieniä kohtaan ja hän siirtyi lopulta Lyoniin. Hän pelasi joukkueessa keskikentän alakerrassa ja voitti kaksi Ranskan mestaruutta. Chelseaan hän siirtyi elokuussa 2005 24,4 miljoonalla punnalla, joka on korkein koskaan afrikkalaisesta pelaajasta maksettu siirtokorvaus. Chelsea vuokrasi hänet kaudeksi 2012-2013 Real Madridiin. Hän siirtyi Madridista ensin Milaniin ja sieltä vuonna 2015 Kreikan Panathinaikokseen jota edusti noin vuoden verran. Hän teki sittemmin sopimuksen vapaana pelaajana indonesialaiseen Persib Bandung- seuraan.


title: Michael Essien

text: Essien nimettiin maajoukkueeseen Saksan MM-kisoihin 2006. Ennen MM-kisoja Essien oli esiintynyt 17 ottelussa Ghanan paidassa ja tehnyt niissä neljä maalia. Vuoden 2010 MM-kisoista Essien jäi pois loukkaantumisen takia. Hän pelasi jalkapallon MM- kisoissa 2014, tullen kerran vaihdosta kentälle.


title: Heikki L

text: Heikki L, oikealta nimeltään Heikki Johannes Liimatainen, on suomalainen house-musiikin tuottaja ja DJ. Hän on esiintynyt myös taiteilijanimellä Bostik.


title: Heikki L

text: Liimatainen on kotoisin Raumalta, mutta on asunut Helsingissä vuodesta 1997 lähtien. Hän sijoittui kärkikolmikkoon vuonna 1998 Radiomafian Dance Pop -kilpailussa. Kilpailun kappale oli uutisten mukaan nimetty "Water on the Moon". Menestyksen myötä Liimatainen sai sopimuksen Sony Musicille. Kiinnityksen jälkeen muodostettiin Moovon, jonka ensimmäinen esiintyminen oli Helsingin olympiastadionilla.


title: Heikki L

text: Liimataisen muita 1990-luvun lopun kokoonpanoja olivat Absolut Zero ja Project ad Astra. 2000-luvun alussa hän on ollut mukana muun muassa Dallas Superstarsissa yhdessä Jaakko Salovaaran kanssa, sekä myöhemmin Danceteria Music -levy-yhtiössä hallituksen jäsenenä (toimitusjohtaja Antti Eho).


title: Heikki L

text: Danceteria Music'in lisäksi Liimatainen toimii vuonna 2007 Helsingissä perustetussa ohjelmatoimistot ja manageripalvelu tuottavassa Helium Productions Oy:ssä hallituksen puheenjohtajana, vantaalaisessa Arina-tuotanto Oy:ssa hallituksen varsinaisena jäsenenä (toimitusjohtaja Panu Pajukari) sekä kiinteistönhoitoyhtiö Viilto Oy:ssä varajäsenenä.


title: Lassana Diarra

text: Lassana ”Lass” Diarra (s. 10. maaliskuuta 1985 Pariisi, Ranska) on ranskalainen jalkapalloilija, pelipaikaltaan puolustava keskikenttäpelaaja. Edustaa vuonna 2018 Ligue 1 -sarjassa pelaavaa PSG:tä.


title: Lassana Diarra

text: Diarra aloitti ammattilaisuransa Ranskan Ligue 2:n Le Havressa, jossa pelatessaan hänet valittiin Ranskan alle 21-vuotiaiden maajoukkueeseen. Heinäkuussa 2005 hän siirtyi englantilaisseura Chelseaan, joka etsi seuraajaa ikääntyvälle Claude Makélélélle. Hän debytoi seuran edustusjoukkueessa lokakuussa 2005 Mestarien liigan ottelussa Real Betisiä vastaan.


title: Lassana Diarra

text: Kaudella 2005–2006 Diarra valittiin Chelsean vuoden nuoreksi pelaajaksi. Kaudella 2006–2007 hän pelasi joukkueen loukkaantumisongelmien vuoksi myös oikeana laitapuolustajana, mutta peliaika jäi kokonaisuudessaan vähiin. Diarran sopimus oli umpeutumassa tammikuussa 2008 eikä hän ollut halukas jatkamaan sitä, joten kesällä 2007 hänet myytiin ranskalaismanageri Arsene Wengerin luotsaamaan Arsenaliin. Myös Arsenalissa peliaika oli vähissä, minkä vuoksi hän halusi vaihtaa seuraa ja tammikuussa 2008 hän teki 3,5-vuotisen sopimuksen Portsmouthin kanssa. Hän nousi pian Harry Redknappin luotsaaman joukkueen avauskokoonpanoon ja oli mukana toukokuussa 2008, kun joukkue voitti FA Cupin loppuottelussa Cardiff Cityn maalein 1–0. Elokuussa liigamestari Manchester Unitedia vastaan pelatussa Community Shield -ottelussa hän oli rangaistuspotkuissa yksi Portsmouthin kolmesta epäonnistujasta, kun United vei pokaalin rangaistuspotkuin 3–1.


title: Lassana Diarra

text: Pelattuaan Portsmouthissa vain vajaan vuoden espanjalainen Real Madrid hankki Diarran korvaamaan pitkäaikaisloukkaantunutta Mahamadou Diarraa. 20 miljoonan euron kauppa ja Diarran kesään 2013 asti ulottuva sopimus vahvistettiin 21. joulukuuta 2008, ja virallisesti hän siirtyi seuraan siirtoikkunan auettua tammikuussa 2009. Diarra peri sukunimikaimansa pelinumeron 6, mutta erottuakseen tästä hän päätti käyttää muun muassa pelipaidassaan nimeä Lass.


title: Lassana Diarra

text: Ensiesiintymisensä Ranskan maajoukkueessa Diarra teki 24. maaliskuuta 2007 EM-karsintaottelussa Liettuaa vastaan. Hän kuului joukkueen kokoonpanoon vuoden 2008 EM-kilpailuissa, mutta ei pelannut minuuttiakaan.


title: Delawaret

text: Delawaret ovat Pohjois-Amerikan alkuperäisasukkaita, jotka kansoittivat eurooppalaisten siirtolaisten saapumisen aikoihin nykyisen Pennsylvanian, osan Delawarea, sekä New Jerseyn ja New Yorkin itäosat. 1600-luvun alkupuolella heitä on arveltu olleen yli 20 000 henkeä. He kuuluivat laajaan algonkinien kieliperheeseen ja jakaantuivat murteensa ja maantieteellisen sijaintinsa perusteella kolmeen erilliseen ryhmään, jotka olivat "munsee", "unami" ja "unalactigo".


title: Delawaret

text: Delawarein oma alkuperäinen nimi oli lenape (todelliset ihmiset) ja heidän kansansa koostui kymmenistä pienistä heimoista. Nimi delaware juonsi alkunsa lordi De la Warren mukaan, joka oli Virginian toinen kuvernööri. Euroopan suurvallat Englanti, Ranska, Hollanti ja Ruotsi rakensivat siirtokuntiaan delawarien asuttamille alueille ja niiden ympärille. Hollannin siirtokunnan kuvernööri Peter Minuit osti eräältä delawarein heimolta Manhattanin 1626. Paikalle perustettiin Uusi Amsterdam, josta myöhemmin tuli New Yorkin kaupunki.


title: Delawaret

text: Kulkutaudit sekä monet sodat muita intiaaneja ja eurooppalaisia vastaan vähensivät delawarien lukumääriä ja pienensivät heidän asuma-alueitaan 1600-luvulta lähtien. Seuraavan vuosisadan alussa delawaret kulkeutuivat eri suuntiin mannerta, suuremman osan siirtyessä asteittain nykyisen Ohion alueelle. 1800-luvun aikana Yhdysvallat siirsi Kansasiin ja Texasin asettuneet delawaret Oklahomaan. Muualle kulkeutuneiden ryhmien jälkeläiset asuvat hajallaan ympäri Yhdysvaltoja ja Kanadaa.


title: Delawaret

text: Vuonna 1524 italialainen merenkulkija Giovanni da Verrazano purjehti salmeen, joka sai myöhemmin hänen nimensä, ja ankkuroi nykyisen Staten Islandin edustalle New Yorkissa. Hän tapasi intiaaneja, jotka olivat uskottavasti delawareja. Intiaanit olivat uteliaita ja käyttäytyivät ystävällisesti. Lähtiessään da Verrazanon miehistö sieppasi mukaansa joitakin alkuasukkaita. Tämän jälkeen rannikon intiaanit varoivat laivoja, jotka tulivat "suolaisen veden takaa". Seuraavien kahdeksankymmenen vuoden aikana Euroopasta tulleet laivat pysähtyivät satunnaisesti Staten Islandin alueella, ja niiden miehistö tunkeutui intiaanien kyliin hankkimaan orjatyövoimaa.


title: Delawaret

text: Brittiläinen merikapteeni Henry Hudson teki syyskuussa 1609 vierailun nykyisen Manhattanin saaren pohjoisosiin. Hän oli pestautunut Hollannin Itä-Intian kauppakomppanian palvelukseen, ja etsi oikotietä Kiinaan. Sankka sumu yllätti ankkuroidusta laivasta soutuvenein tutkimusretkelle lähteneen miehistön. Yksi veneistä ajautui muista erilleen. Sumun hälvetessä veneen miehistö näki joukon lähestyviä intiaanikanootteja, jossa oli useita soutajia. Eräs merimiehistä hermostui ja ryhtyi ampumaan. Kanootista ammuttiin vastaukseksi nuolia. Muuan miehistön jäsenistä menehtyi, kaksi muuta haavoittui. Intiaanit olivat delawarien suurimman heimon, wappingerien jäseniä. Hudson sai houkuteltua välikohtauksen jälkeen joukon delawarien päälliköitä laivalleen neuvotteluihin. Tarjotuista ruoista, juomista ja lahjoista huolimatta intiaanit suhtautuivat epäluuloisesti Hudsoniin.


title: Delawaret

text: Hudsonin retkikunta ei avannut kauppasuhteita delawareihin, vaan jatkoi matkaa ja päätyi nykyisen Albanyn edustalle. Täällä he saivat innostuneen vastaanoton ja perustivat 1614 mohikaanien maille ensimmäinen hollantilaisen kauppa-aseman Fort Nassaun. Irokeesien liittokuntaan kuuluvat mohawkit halusivat osallisiksi kaupankäyntiin epäonnistuttuaan luomaan suhteet Uuteen-Ranskaan. Vuonna 1617 mohawkien ja mohikaanien ikivanhat riidat leimahtivat liekkeihin. Intiaanisodan rajuus lopetti seudun turkiskaupan ja hollantilaiset joutuivat sulkemaan Fort Nassaun. Pohjoiset munsee-murteita puhuvat delawaret taistelivat mohikaanien tukena. Samaan aikaan eteläiset unalactigo- ja unami-delawareryhmät joutuivat sotaan Pennsylvanian susquehannockeja vastaan. Tuhoisa sota ajoi delawaret etelämmäs ja osa pakeni sukulaisheimojen luo New Jerseyhin. Sodan jäljiltä autioituneilla seuduilla liikkuneet brittiläiset ja hollantilaiset kauppiaat joutuivat näkemään monia poltettuja delaware-kyliä ja satoja kuolleita intiaaneja. Susquehannockit valtasivat Pennsylvanian delawarien parhaat pyyntimaat, ja työntyivät mukaan merkittävään asemaan nousseeseen eurooppalaisten kanssa käytävään turkiskauppaan.


title: Delawaret

text: Manhattanin saaren delawareilta ostanut Uusien-Alankomaiden ensimmäinen kuvernööri Peter Minuit kohteli intiaaneja hyvin ja vastineeksi nämä auttoivat siirtolaisten sopeutumista elämään uudella mantereella. Vuonna 1638, nyt jo entisenä kuvernöörinä, Minuit johdatti Delaware-joen suulle kaukaa Skandinaviasta tulleita siirtolaisia, pääosa Ruotsista, mutta joukossa myös suomalaisia. Alueella asuvat delawaret ottivat tulokkaat ystävällisesti vastaan. Hollannin esimerkkiä noudattaen Ruotsi alkoi pystyttää omaa siirtokuntansa.


title: Delawaret

text: Delaware-joen suulle rakennettu ensimmäinen linnake ristittiin Fort Christinaksi Ruotsin 12-vuotiaan kuningatar Kristiinan mukaan. Noin 600 ruotsalaista ja suomalaista tuli laivojen mukana Euroopasta määränpäänään pohjoismainen siirtokunta. Useita uusia linnakkeita rakennettiin, muun muassa Uusi-Göteborg. Linnoitusten tarkoitus oli suojella asukkaita muiden eurooppalaisten siirtokuntien mahdollisia sotajoukkoja vastaan. Uusi-Ruotsi koki lyhyen kukoistuskauden kuvernööri Johan Printzin johtamana. Delawaret kuljettivat siirtolaisille suuret määrät maissia ja saivat vastineeksi muiden tuotteiden ohella tuliaseita ja alkoholia. Uudesta-Ruotsista tuli delawarien merkittävin kauppakumppaninsa runsaan 10 vuoden ajaksi.


title: Delawaret

text: Siirtokunta levisi Delaware-joen varsille rakennetun haja-asutuksen myötä ja sisälsi osia New Jerseystä, Pennsylvaniasta, Delawaresta ja Marylandista. Vaikka delawaret myivät Uudelle-Ruotsille maitaan, niin siirtokunnan kasvu tyrehtyi. Vuonna 1655 Uusien-Alankomaiden sotilasjoukot valtasivat ruotsalaislinnakkeet.


title: Delawaret

text: Hudsonin jokilaakson wappingerit ja New Jerseyn raritanit joutuivat 1630-luvun lopulla erimielisyyksiin Uusien-Alankomaitten siirtokunnan kanssa. Monen hollantilaisen uudisasukkaan taustalta löytyi kalvinismi, jonka perinteisiin kuului pitää jokaista ei-kristittyä pakanana ja paholaisen kätyrinä. Yritykset vieroittaa delawaret omasta uskostaan eivät tuottaneet tulosta. Ristiriitojen sävyttämät suhteet kärjistyivät. Uuden-Amsterdamin kolmanneksi kuvernööriksi 1637 valitun Willem Kieftin umpikujaan ajautunut intiaanipolitiikka johti lopulta siihen, että Kieft alkoi maksaa "tapporahaa" jokaisesta intiaanista. Päänahahka riitti todisteeksi tapetusta "villi-ihmisestä". Skalpeeraus alkoi levitä laajemmalle, ja tapa tuli tunnetuksi niin intiaanien kuin valkoistenkin keskuudessa.


title: Delawaret

text: Vuonna 1643 kuvernööri Kieftin erikoisosasto surmasi keskellä yötä erään wappingerien pakolaisleirin lähes kaikki 100 asukasta. Tapaus tunnetaan Pavonian massamurhana. Sotilaat toivat Uuteen-Amsterdamiin 80 irtileikattua päätä, joista osaa pidettiin kunniamerkkeinä, ja osaa käytettiin jalkapalloina sotilaiden keskinäisissä huvituksissa.


title: Delawaret

text: Kuultuaan mitä oli tapahtunut, intiaanit aloittivat laajamittaiset kostotoimet. Hollantilaiset olivat erehtyneet aliarvioimaan alueen alkuperäisasukkaiden voiman. Useista paikallisista delawarien heimoista kokoonpantu sotajoukko käsitti noin 2 000 soturia, jotka hyökkäsivät useana eri rintamana Delawarelahdelta Connecticutin jokilaaksoon. Hollantilaisasutukset roihusivat liekeissä, ja niiden asukkaat pyrkivät Uuden-Amsterdamin suojiin.


title: Delawaret

text: Kun lisäjoukkoja Hollannista tuova laiva eksyi reitiltä ja ajautui matalikolle oli Kieftin ostettava apua briteiltä. Hän suostui maksamaan 25 000 Alankomaiden guldenia 150:stä Connecticutin siirtokunnan vapaa-ehtoisesta. Uuden-Englannin ja Uusien-Alankomaiden yhdistetyt sotajoukot kapteeni John Underhillin johtamina onnistuivat lopettamaan delawarien hyökkäykset. Kun sota päättyi 1645, olivat delawaret menettäneet arviolta 1 600 henkeä. Myös hollantilaisten tappiot olivat suuret.


title: Delawaret

text: Uusien Alankomaiden siirtokunta kasvoi nopeasti, ja intiaanien asuinalueet pienenivät. Vuonna 1651 susquehannockit myivät hollantilaisille osan delawarien maita kysymättä lupaa maan oikeilta omistajilta.


title: Delawaret

text: Samoihin aikoihin pohjoisimmat delawaret ajautuivat hollannin siirtokunnan kanssa "persikkasotana" tunnettuun välienselvitykseen. Persikoita luvatta anastanut delawarenainen maksoi hengellään varkaudestaan. Tapaus sai monet delawarien heimoista hyökkäämään hollantilaisten asuinalueille. Intiaanit piirittivät myös Uutta-Amsterdamia, jonka viimeiseksi jäänyt kuvernööri Peter Stuyvesant järjesti sotilaalliset voimat välittömiin vastaiskuihin. Useita delawarien kyliä tuhottiin ja niihin viedyt vangit vapautettiin. Lopullinen rauha solmittiin vuonna 1664. Saman vuoden elokuussa loppui Uusien Alankomaiden valta Manhattanilla. Englannin laivaston neljä fregattia purjehtivat Uuden-Amsterdamin satamaan ja brittijoukot vaativat hollantilaisten antautumista. Kuvernööri Stuyvesant katsoi vastarinnan hyödyttömäksi.


title: Delawaret

text: Vuosina 1673 ja 1681 brittien lisääntyvät siirtolaisperheet ostivat maita delawareilta. Erityisen paljon maakauppaa tekivät englantilaiset kveekarit johtajanaan William Penn, joka arvosti intiaaneja. Delaware-päällikkö Tammanend myi Philadelphian, "Veljellisen rakkauden kaupungin", englantilaisille 1682. Samalla tehtiin alueellinen rauhansopimus. Penn valvoi delawarien oikeuksia maakaupoissa. Kveekarien menestyksekäs intiaanipolitiikka päättyi seuraavalla vuosisadalla. Skotlannista ja Irlannista tulleet hollantilaisten kalvinistien uskonveljet väheksyivät intiaanien maankäyttöä, ja saivat aikaan muiden siirtolaisten välien kiristymisen delawarien kanssa.


title: Delawaret

text:
Vuosi 1737 tunnetaan delawarien historiassa murheellisena vuotena, sillä juuri tuona vuonna solmittiin "Walking Purchase" eli kävelevä kauppa. Jos Pennsylvanian isänä pidetty William Penn kohteli delawareja ystävällisesti, niin samaa ei voinut sanoa hänen pojastaan Thomaksesta. Tämä myi eteenpäin maa-alueita, jotka yhä kuuluivat delawareille. Peittääkseen laittoman menettelynsä hän oli löytävinään vuonna 1686 tehdyn asiakirjan, joka oli ollut kadoksissa 50 vuotta. Sopimuksessa mainittiin delawaremaiden luovuttamisesta valkoiselle miehelle Delaware- ja Lehign-jokien väliseltä alueelta niin pitkältä matkalta kuin mies pystyy kävelemään puolessatoista vuorokaudessa. Intiaanit uskoivat sopimuksen aitouteen, ja arvelivat matkan pituudeksi noin 60 kilometriä.
Thomas Penn palkkasi siirtokunnan joukosta kolme nopeinta miestä juoksemaan kilpaa puoleksitoista päiväksi. Heistä nopein ehti edetä 113 kilometriä. Delawaret olivat tyrmistyneitä matkan pituudesta ja vihaisia brittien vilpillisistä keinoista. Valkoisen miehen "kävely" oli ollut suuren palkinnon toivossa kilpailleiden miesten lähes tauotonta juoksua. Delawaret käsittivät tulleensa huijatuiksi. Päällikkönsä Lappawinsoen johdolla he koettivat kumota sopimusta siinä onnistumatta. Epäreilun kaupan seurauksena delawaret menettivät maitaan koillisesta Pennsylvaniasta liki 5000 neliökilometriä. Kapinoiminen Pennsylvanian siirtokuntaa vastaan oli hyödytöntä uusisasukkaiden määrän vuoksi. Lappawinsoe ja muut päälliköt joutuivat tyytymään siihen, että heidän maansa riistettiin pala palalta. Pennsylvanian hallituksen lupaukset uusista maista olivat vailla katetta. Delawarien matka kohti länttä lisääntyi. Monet heistä päätyivät Ohion maaseudulle, jonne useat pohjoisemmilta alueilta paenneet heimot olivat pystyttäneet kylänsä.


title: Delawaret

text: Kaiken kaaoksen ja jatkuvan muuttovaelluksen aikana delawarien alkoholinkäyttö lisääntyi. Heistä tuli aggressiivisia raivopäitä, ja heitä alettiin verrata suomalaisiin. Myös delawarien aineelliseen kulttuuriin sekoittui eurooppalaisilta omaksuttuja tapoja. Eräs näistä oli hirsimajan käyttö, joita aluksi rakennettiin valkoisten kirvesmiesten voimin.


title: Delawaret

text: Vuonna 1740 saksalaisen David Zeisbergerin johtamat herrnhutilaiset alkoivat tehdä käännytystyötä delawarein, eritoten munseiden parissa. Moravian lähetysasema perustettiin ja munseille rakennettiin yhteisö Ohioon Muskingum-joen varteen. Zeisbergin anglosaksit koettivat lähetystyötä myös Stockbridgen mohikaanien parissa. Varsinkin delawareihin kristinusko vaikutti voimakkaasti ja heidän omat profeettansa nousivat vastustamaan väkijuomia.


title: Delawaret

text: 1700-luvun monissa sodissa delawaret taistelivat ranskalaisten puolella. Ottawa-päällikkö Pontiacin aloittamassa suuressa intiaanikapinassa Englantia vastaan oli delawareilla tärkeä osuus. Kun lähes 20 heimoa valtasi brittiläisten linnakkeita Suurten järvien alueilla oli eräs kapinan tärkeimmistä johtajista delawarien Hopokan (piippu). Vaikka Pontiac jälkeenpäin on kerännyt kunniaa ja mainetta kapinahankkeen alullepanijana, oli Hopokanin osuus merkittävä.


title: Delawaret

text: Vuonna 1775 alkaneen Yhdysvaltain vapaussodan aikana monet delawaret tukivat brittejä Hopokanin johtamina. Osa pysytteli puolueettomana, ja jotkut asettuivat siirtolaisten puolelle. Yhdysvaltain tulevan presidentin George Washingtonin johtamat siirtokuntien sotavoimat pakottivat brittijoukot vetäytymään. Sodan aikana Moravian kristityt ja puolueettomat delawaret joutuivat vaikeaan asemaan, kun sekä amerikkalaiset että näitä vastaan taistelevat intiaanit pitivät heitä vihollisinaan. Pittsburghista Pennsylvaniasta lähetetty 60-miehinen vapaaehtoisten joukko ratsasti delawarien lähetysasemalle ja nuiji lähes sata intiaania sukupuoleen katsomatta hengiltä. Tapahtuma tunnetaan Gnadenhuttenin verilöylynä. Kaksi pakoon päässyttä delawarea kertoi ystävilleen mitä oli tapahtunut.


title: Delawaret

text: Gnadenhuttenin jälkeen pennsylvanialaiset päättivät hävittää myös ei-kristittyjen delawarien kylät. Lähes 500 vapaaehtoista suostui tehtävään eversti William Crawfordin johtamina. Delawaret ja wyandotit olivat asiasta toista mieltä. Noin 50 amerikkalaista sai surmansa ja eversti Crawford päätyi kidutuspaaluun. Kostoksi lähetysaseman verilöylystä everstin kohtalo jätettiin naisten käsiin, jotka toimeenpanivat kuolemantuomion. Tapauksen uskotaan tiukentaneen Yhdysvaltain intiaanipolitiikkaa, sillä Crawford oli ollut George Washingtonin hyvä ystävä.


title: Delawaret

text: 1800-luvun alkupuolella delawaret levisivät niin laajoille alueille Amerikan mannerta, että heitä liikkui niin Oregonissa, Uudessa-Meksikossa kuin Meksikossakin. Kanadan rajaseuduilla monet delawaret elättivät itsensä turkismetsästäjinä. Ohioon jääneet delawaret kulkeutuivat 1814 Indianan alueille, josta liittovaltion hallitus painosti heidät siirtymään Mississipin länsipuolelle. Myöhemmin osa delawareista muutti Kansasiin, ja ryhtyi uutteriksi maanviljelijöiksi.


title: Delawaret

text: Nuoret seikkaulunhaluiset soturit kunnostautuivat monissa eri taisteluissa Yhdysvaltain joukoissa; niin Floridassa seminoleja vastaan kuin Texasissa kiowia ja comancheja vastaan. Yhdysvaltain sisällissodassa delawaret taistelivat Pohjoisvaltioiden joukoissa. Hallitus pyrki yhdistämään hajallaan olevaa kansaa ja onnistui keräämään suurimman osan delawareja Oklahoman reservaattiin, josta on muodostunut eri puolilta tulleiden heimojen pitkäaikainen kotimaa. Euroopan mahtivaltojen ja lopulta Yhdysvaltain etujen edessä seisoneet delawaret olivat kolmen vuosisadan aikana menettäneet 90% väestöstään 1800-luvun loppuun mennessä. Sotien lisäksi Isorokko, malaria, kurkkumätä ja tuhkarokko olivat tappaneet kokonaisia sukuja ja kommuuneja.


title: Delawaret

text: Delawaret eivät kuolleet sukupuuttoon, mutta suurin osa polveutuu puoliksi valkoisista. He tunnustautuvat kuitenkin intiaaneiksi ja kutsuvat itseään delawareiksi. Oklahomassa delawareja asuu nykyään nykyään noin 10 000, New Jerseyssä ja Pennsylvaniassa yli 4 000, ja Ontariossa ja Wisconsinissa lähes 3 000 henkeä.


title: Delawaret

text: Delawaret eivät olleet yhtenäinen kansakunta, vaan joukko itsehallinnollisia kyliä ja ryhmiä, joilta puuttui yhteinen politiikka. Ensimmäiset siirtolaiset Pennsylvaniassa ovat kuvanneet heitä vieraanvaraisiksi ja rauhanomaisiksi ihmisiksi, jotka elivät sopusoinnussa luonnon ja toistensa kanssa. Delawaret eivät olleet kiinnostuneita valtansa ja asuinalueittensa laajentamisesta. Heidän elämäntapa sisälsi yksinkertaisen suhtautumisen maan hallussapitoon, ja tiiviin kosketuksen sukulaisuuteen ja uskontoon. Päälliköiden valta ei yltänyt naapurikylään. Tämä aiheutti monia väärinkäsityksiä eurooppalaisten kanssa tehdyissä rauhansopimuksissa, jotka delawarien puolelta koskivat vain yhtä kylää.


title: Delawaret

text: Delawarien kylät olivat suuria, ja niistä pohjoisimmat oli suojattu paaluvarustuksin. Isoissa wigwameissa saattoi asua kaksi tai kolmekin perhettä. Pienet saunat tai löylymajat oli tehty oksista ja rapattu savella. Vaikka delawaret metsästivät ja kalastivat oli maanviljely heidän pääelinkeinonsa. Kylien laidoilla oli isoja maissi-, kurpitsa- ja tupakkapeltoja. Näiden lisäksi delawaret hyödynsivät ravinnokseen erilaisia juuria, marjoja ja puiden lehtiä. Rannoilta kerättiin simpukoita, rapuja, kotiloita ja ostereita. Jos viljelymaat muuttuivat hedelmättömiksi kylien ympärilla, muutettiin asuinpaikkaa. Naiset hoitelivat kaikki kevyemmät askareet, ja vastasivat peltotöistä. Kotona ollessaan he eivät olleet miestensä palvelijoita. Naisia kunnioitettiin ja heidän mielipiteitään kuunneltiin. Sukulaisuus tuli äidin puolelta. Lapsia ei kuritettu, koska vanhemmat pelkäsivät sen olevan merkki rakkaudettomuudesta, jonka nähdessään Suuri Henki saattaisi ottaa jälkikasvun pois.


title: Delawaret

text: Henkinen vakaumus hallitsi delawarien elämää. He uskoivat muiden algonkinien tavoin Manitoon, jota usein pidettiin koko maailman ja ihmisten luojana. Maniton asuinpaikka oli ylimpänä taivaassa, kahdennellatoista tasolla. Häntä alempana asui 11 Henkeä tai Puolijumalaa, jotka hallitsivat omia tasojaan Taivaassa. Maailmankaikkeuden lisäksi kuun eri vaiheet ja tähtien asema taivaalla olivat tärkeitä, sillä ne auttoivat järjestämään monet sosiaaliset toiminnat. Yötaivas ilmoitti ajankohdat sadon istuttamiseen, villieläinten poikimiseen ja kalojen liikkumisen vastavirtaan. Kuun määrätyllä vaiheella on sanottu olleen vaikutus sellaisiin sairauksiin kuin esimerkiksi epilepsia.


title: Delawaret

text: Tatuoinnit olivat yleisiä kummankin sukupuolen keskuudessa. Yleisen tavan mukaan monet soturit nyppivät hiuksensa jättäen vain scalppitöyhdön, joka rasvattiin kovaksi ja muotoiltiin pystyasentoon. Päälliköillä ei ollut sulkapäähineitä, yksi kotkansulka riitti. Peurannahkavaatteet oli koristeltu helmin tai piikkisian piikein. Simpukankuorista tehdyt korvakorut olivat yleisiä. Erilaisia kiviä ja eläinten hampaita riiputettiin kaulassa. Naiset pitivät pitkiä hiuksiaan palmikoilla ja pukeutuivat kesäaikaan polvipituisiin hameisiin. Talveksi punottiin turkiseläinten taljan suikaleista lämpimiä viittoja. Joskus 1750-luvulla delawareista tuli hyvin muotitietoisia pukeutumisensa suhteen. Hopeiset nenärenkaat ja eurooppalaisilta ostetuttujen vaatteiden koristelu kirkkain värein valtasivat alaa. Myös lempinimiä käytettiin. Päällikkö Hopokan tunnettiin yleisesti nimellä piippu tai Captain Pipe. Delawaret olivat haluttomia sanomaan koko nimensä, joten liikanimet yleistyivät.


title: Delawaret

text: Kun suurin osa muista itärannikon alkuperäisasukkaista liikkui kanootein katsoivat delawaret tarkoituksenmukaisemmaksi tehdä matkansa jalkaisin. Heidän omat kanoottinsa oli koverrettu tukeista. Ne olivat epäkäytännöllisiä, niitä oli huono ohjata ja raskas kantaa mukanaan. Lukemattomat intiaanipolut jokien varsilla ja vaikeakulkuisissa korpimaastoissa helpottivat liikkumista. Niitä käytettiin yhtä hyvin metsästysmatkoilla kun kyläilemään tai neuvotteluihin mentäessä. Myöhemmin näistä historiallisista poluista kehittyi ensin kyläteitä ja 1900-luvulla jopa valtateitä. Eräs tällainen on Philadelphia- New York välillä kulkeva King's Highway. Samoin Broadway on alkuperältään delawareheimojen käyttämä polku "Wickquesgegk path".


title: Volodymyr Klytško

text: Volodymyr Volodymyrovytš Klytško (, kansainvälisesti muodossa Wladimir Klitschko), (s. 25. maaliskuuta 1976) on ukrainalainen entinen raskaansarjan nyrkkeilijä, olympiavoittaja ja raskaansarjan WBC-liiton entisen maailmanmestarin Vitali Klytškon pikkuveli. Hän on entinen WBA-, WBO-, IBF- ja IBO -nyrkkeilyliittojen sekä The Ring -nyrkkeilylehden maailmanmestari.


title: Volodymyr Klytško

text: Oikeasta suorastaan tunnettu Volodymyr Klytško voitti superraskaan sarjan (yli 91 kg) olympiakultaa vuoden 1996 Atlantan kisoissa. Loppuottelussa kukistui tongalainen Paea Wolfgramm. Klitschkon tunnusmerkkejä olivat hänen hurja lyöntivoimansa ja kokoiselleen nyrkkeilijälle ennennäkemätön nopeus. Klitschkoa voidaan pitää yhtenä maailman kautta-aikain parhaista nyrkkeilijöistä.